hotchpotch/miracl-hf-unified huggingface dataset:
భూమి భవిష్యత్తు
భూమి యొక్క భవిష్యత్తు భూమి యొక్క కోర్ నుండి ఉష్ణ శక్తి కోల్పోవడం మరియు సౌరవ్యవస్థలోని ఇతర విషయాలచే గ్రహం యొక్క కక్ష్య మార్పుచెందడం మరియు సూర్యుని యొక్క ప్రకాశం పెరుగుటతో సహా అనేక విషయాలపై ఆధారపడి ఉంటుంది.
భూగ్రహం యొక్క భవిష్యత్తు సూర్యుని బట్టి ఉంటుంది.సూర్యుని యొక్క మధ్య భాగంలో స్థిరముగా హీలియం కణాలూ కలిగి ఉండుటచే నక్షత్రాల యొక్క ప్రకాశం నెమ్మదిగా పెరుగుతుంది.సూర్యుని యొక్క వెలుగు, వచ్చే 1.1 బిలియన్ సంవత్సరాలలో 10 శాతం పెరుగుతుంది మరియు, ఇంకొక 40% మిగతా 3.5 బిలియన్ సంవత్సరాలలో పెరుగుతుంది. భూమిని తాకే సూర్య కిరణాలు వాటి యొక్క ప్రభావాన్ని భూమిపై ఉన్న సముద్రాల మీద చూపిస్తాయి. 
భూమి యొక్క పై భాగంలో వేడి పెరుగుతూ ఉండటం వల్ల జీవము లేని COచక్రము 900 మిలియన్ సంవత్సరాలలో, దాని యొక్క చిక్కదనం తగ్గి మొక్కలమీద(10 ppm మరియు C4 ఫోటోసిన్తసిస్)దాని ప్రభావం నాశనం చేసే స్థాయికి పెంచుతుంది. వాతావరణంలో చెట్ల శాతం తగ్గిపోవడం వల్ల ప్రాణవాయువు తగ్గిపోతోంది,దానివల్ల ఇంకొన్ని మిలియన్ సంవత్సరాల తర్వాత జంతు జాతి కనుమరుగైపోతుంది. సూర్యుడు స్థిరముగా మరియు అంతము లేని వాడు అయినప్పటికీ, నిరంతరము భూమి అంతర్భాగం చల్లగా ఉండుటచే,వాతావరణంలో మరియు సముద్రాలలో చాల నష్టం జరగచ్చు.అది అగ్ని పర్వతాల వల్ల కూడా జరగవచ్చును. ఇంకొన్ని బిలియన్ సంవత్సరాల తరువాత భూమి పై భాగంలో ఉండే నీరు అంతా మాయమైపోతుంది మరియు దాని యొక్క వేడి 70 °Cకు చేరుకుంటుంది. భూగ్రహం ఇంకా 500 మిలియన్ సంవత్సరాలు జివవిర్భావనికి తోడ్పడుతుంది. 
సూర్యుని యొక్క ఆవిర్భావంలో భాగంగా, అది ఒక ఎర్రటి పెద్ద నక్షత్రం లాగా ఇంకో 5 Gyr లో ఏర్పడుతుంది.సూర్యుని వ్యాసార్ధం, ఇప్పటి వ్యాసార్ధం కన్నా ఇంకా 250 రెట్లు సాగుతుందని అంచనా. భూమి యొక్క గతి తక్కువ నిర్మలంగా ఉంది.ఎర్రని పెద్ద నక్షత్రంగా ఉన్నప్పుడు సూర్యుడు 30% బరువును కోల్పోతాడు. కాబట్టి,అలల ప్రభావం లేకుండా భూమి ఒక కక్ష్య వైపుకు పయనిస్తుంది.సూర్యుని నుంచి ఆ నక్షత్రం దాని యొక్క ఎక్కువ వ్యాసార్ధనికి చేరుకుంటుంది. భూగ్రహం బయటి ఆచ్చాదన లేనందున సూర్యుని యొక్క బయటి వాతావరణంలో సూర్యుని యొక్క కాంతి కిరణాలు పెరగటం వల్ల చాల జీవులు నాశనం అయిపోయాయి. అలల ప్రభావం వల్ల భూమి యొక్క కక్ష్య క్రమక్రమంగా నశిస్తూ, ఎర్రని పెద్ద సూర్య నక్షత్రంలోకి వెళ్లి నాశనమైపోతుంది.
తెలుగు కవులు - బిరుదులు
తెలుగు కవులు, రచయితలు తమ రచనల ద్వారా వివిధ బిరుదులను పొందారు. రచనలు చేసిన విధానం ద్వారా, ఇతరులను అనుసరించిన విధానం ద్వారా, రచనలోని గొప్పదనం ద్వారా పలువురు పలురకాల బిరుదులను పొందారు. వీటిలో కొన్ని రాజులు, సాహితీ పోషకులు, సాహిత్య సంస్థలు ఇచ్చినవి కొన్ని. కొందరు కవులు, రచయితలు తమకు తామే చలామణి చేసుకున్నవి కొన్ని ఉన్నవి. కొందరు కవులు, రచయితలు తమ సొంత పేర్లకన్న బిరుదులతోనే విశేష ప్రాచుర్యం పొందినవారూ ఉన్నారు. 
కొందరు కవులు వారి బిరుదులు...
ప్రజా భవిష్య నిధి
సంఘటిత రంగాలలోని కార్మికులకు ఉద్యోగ భవిష్య నిధి ఉన్నట్టే, అసంఘటిత రంగ కార్మికులకు మరియు సాధారణ ప్రజలకు పబ్లిక్ ప్రావిడెంట్ ఫండ్ సదుపాయం ఉంది. కాకపోతే ఇందులో ఉద్యోగ భవిష్య నిధి మాదిరి యజమానుల చెల్లింపు ఉండదు, కేవలం ఖాతాదారుడు మాత్రమే చెల్లించాలి. పబ్లిక్ ప్రావిడెంట్ ఫండ్ ఖాతా జాతీయ బ్యాంకులలో కానీ, దగ్గరలోని పోస్ట్ ఆఫీసులో కానీ తెరవవచ్చు. ఇందులో జమ చేసిన మొత్తంపై కేంద్రప్రభుత్వం ప్రతి సంవత్సరం వడ్డీ ప్రకటిస్తుంది. ప్రస్తుత ఆర్థిక సంవత్సరానికి వడ్డీ రేటు 8.70 %గా ఉంది. పిపిఎఫ్ లో పొదుపు చేసిన మొత్తానికి గరిష్ఠంగా ఒక ఆర్థిక సంవత్సారానికి రూ. 1,50,000/- వరకు పన్ను మినహాయింపు లభిస్తుంది. మొదటగా పిపిఎఫ్ ఖాతా 15 సంవత్సరాలకు తెరవబడుతుంది, ఆ తరువాత ఒకటి లేదా అంతకంటే ఎక్కవ విడతల్లో, విడతకు 5 సంవత్సరాల చొప్పున ఖాతాను పొడిగించుకోవచ్చు. పిపిఎఫ్ ఖాతాలోని మొత్తంపై వచ్చే వడ్డీ మీద ఎటువంటి పన్ను ఉండదు. అల్లాగే ఖాతా మెచ్యూర్ అయిన తరువాత వచ్చే మొత్తంపై సంపద పన్ను (wealth Tax) ఉంది. ఒక సంవత్సరంలో ఒక పిపిఎఫ్ ఖాతాలో కనిష్ఠంగా రూ.500 జమ చేయాల్సివుంటుంది. అలాగే గరిష్ఠంగా రూ. 1,50,000 వరకు జమ చేయవచ్చు. సంవత్సరంలో జమ ఒకేసారి పెద్దమొత్తంలో చేయవచ్చు లేదా 12 వాయిదాలలో చేయవచ్చు. ఖాతా తెరచిన 3 సంవత్సరాల తరువాత రుణ సదుపాయం లభిస్తుంది. పిపిఎఫ్ ఖాతాను ఒక పోస్ట్ ఆఫీసు నుండి మరొక పోస్ట్ ఆఫీసుకు లేదా ఒక బ్యాంకు శాఖ నుండి మరో శాఖకు మార్చుకోవచ్చ్చు. ఒక పిపిఎఫ్ ఖాతా తెరవడానికి కనీస జమ రూ. 100/-. తరువాత ప్రతీ సంవత్సరం రూ. 500 తక్కువ ఖాతాలో జమ చేయాలి. పిపిఎఫ్ ఖాతా పిల్లల పేర (మైనర్స్) కూడా తెరవవచ్చు.
జాతీయ పొదుపు పత్రం
జాతీయ పొదుపు పత్రాలనే నేషనల్ సేవింగ్ సర్టిఫికేట్ అని కూడా అంటారు. ఆదాయ పన్ను చట్టం సెక్షన్ 80C కింద గుర్తింపబడిన పొదుపు మార్గాలలో జాతీయ పొదుపు పత్రాల కొనుగోలు కూడా ఉంది. కనిష్ఠ కొనుగోలు రూ. 100/- మరియు గరిష్ఠ కొనుగోలుకు పరిమితి లేదు. రూ.1,00,000 వరకు 80C ఆదాయ పన్ను మినహాయింపు. మెచ్యూరిటీ 5 సంవత్సారాలు లేదా 10 సంవత్సరాలు. వీటిని దగ్గరలోని పోస్ట్ ఆఫీసు నుండి కొనుగోలు చేయవచ్చు. వీటిపై వచ్చే వడ్డీకి ఎటువంటి పన్ను మినహాయింపు లేదు. కానీ వడ్డీని తిరిగి వాటిలోనే పెట్టుబడి పెట్టినట్లయితే లక్ష రూపాయల మినహాయింపులో అది కూడా చేరుతుంది.
జాతీయ పించను పథకం
జాతీయ పింఛను పథకం 2004 తరువాత చేరిన కేంద్ర ప్రభుత్వ ఉద్యోగులందరికీ సంప్రదాయ పించను పద్ధతిని రద్దు చేసి కొత్త పించను పతాకాన్ని ప్రవేశ పెట్టారు. అదే జాతీయ పించను విధానము / నేషనల్ పెన్షన్ సిస్టం. తరువాత చాలా రాష్ట్ర ప్రభుత్వాలు మరియు ప్రభుత్వ సంస్థలు తమ ఉద్యోగులకు నేషనల్ పెన్షన్ సిస్టం లేదా ఎన్.పి.ఎస్ ను తప్పనిసరి చేశాయి. నేషనల్ పెన్షన్ సిస్టం సంప్రదాయ పించను విధానానికి చాలా భిన్నమైనది. ఇక్కడ ఒక ఉద్యోగి పించను ఎంత అనేది అతడు తన ఉద్యోగాకాలంలో ఎంత పించను నిధికి జమ చేసాడు, దానిపై ఎంత రాబడి వచ్చింది అనేదానిపై ఆధారపడి ఉంటుంది. 18 నుండి 60 సంవత్సరాల మధ్యవయస్కులు ఎవరైనా నేషనల్ పెన్షన్ సిస్టంలో సభ్యులుగా చేరవచ్చు. ఎన్.పి.ఎస్ ను పించను నిధి నియంత్రణ మరియు అభివృద్ధి సంస్థ / పెన్షన్ ఫండ్ రెగ్యులేటరీ అండ్ డెవలప్మెంట్ అథారిటీ (పి.ఎఫ్.ఆర్.డి.ఎ.) నియంత్రిస్తుంది. నేషనల్ పెన్షన్ సిస్టంలో రెండు ఖాతాలు ఉంటాయి – ఒక ప్రాథమిక టయర్-I ఖాతా మరియు ఐచ్చిక టయర్ –II ఖాతా. టయర్-I ఖాతాలోని మొత్తాన్ని 60 సంవత్సరాలు నిండినంతవరకు ఉపసంహరించుకోవడం వీలుపడదు. టయర్ –II ఖాతా ఐచ్చికం (optional). ఇందులో జమచేసే మొత్తాన్ని ఎప్పుడైనా ఎన్నిసార్లైనా తీసుకోవచ్చు మరియు తిరిగి జమ చేయవచ్చు. ఈ ఖాతాలలో జమ చేయబడిన మొత్తాన్ని వివధ నిధి నిర్వాహకులు (ఫండ్ మేనేజర్స్) స్టాక్ మార్కెట్లో పెట్టుబడి పెడతారు. ఈ విధంగా నేషనల్ పెన్షన్ సిస్టంలో భవిష్య నిధిలాగా నిర్ణీత వడ్డీ మరియు నిర్ణీత రాబడి ఉండదు. ఎన్.పి.ఎస్ పై వచ్చే రాబడి స్టాక్ మార్కెట్ల కదలికలపై మరియు సూచీల (ఇండెక్స్) గమనంపై ఆధారపడి ఉంటుంది. 
01.01.2004 తరువాత చేరిన ప్రభుత్వ ఉద్యోగస్తులందరికీ ఎన్.పి.ఎస్ తప్పనిసరి. వారికి సాంప్రదాయ పించను విధానం (డిఫైనడ్ బెనిఫిట్ పెన్షన్ సిస్టం) కానీ ప్రభుత్వ భవిష్య నిధి (గవర్నమెంట్ ప్రావిడెంట్ ఫండ్ / జి.పి.ఎఫ్) కానీ వర్తించవు. ప్రతి ఉద్యోగికీ ఒక శాశ్వత పదవీవిరమణ ఖాతా సంఖ్య (పెర్మేనంట్ రిటైర్మెంట్ ఎకౌంటు నెంబర్ / పి.ఆర్.ఎ.ఎన్. / ప్రాన్) ఇవ్వబడుతుంది. ఒక ఉద్యోగం నుండి ఇంకో ఉద్యోగానికి మారినప్పటికీ ప్రాన్ ను బదిలీ చేసుకోవచ్చు. ఇందులో రెండు ఖాతాలు ఉంటాయి. టయర్ – I ఖాతా కచ్చితమైనది. ఉద్యోగుల నెలసరి ప్రాథమిక వేతనం మరియు కరువు భత్యం (బేసిక్ పే + డియర్నెస్ అలవెన్స్) లలో 10% ప్రాన్ ఖాతాకు జమచేయబడుతుంది. దానికి సమానమైన మొత్తాన్ని ప్రభుత్వం జమ చేస్తుంది. ఈ టయర్ –I ఖాతానుండి 60 సంవత్సరాలవరకు ఉపసంహరనలకు వీలులేదు. ఉద్యోగి ఒక ఐచ్చిక టయర్ –II ఖాతా తెరచి అందులో కూడా జమ చేయవచ్చు. టయర్ –II ఖాతాలకు ప్రభుత్వం జమ చేయదు మరియు అందులో ఎన్ని సార్లైనా మొత్తాన్ని ఉపసంహరించుకోవచ్చు. అలా జమ చేయబడిన మొత్తం ఫండ్ మేనేజర్స్ ద్వారా స్టాక్ మార్కెట్లో పెట్టుబడి పెట్టబడుతుంది. ఉద్యోగికి 60 సంవత్సారాలు వచ్చిన తరువాత టయర్ –I ఖాతాలోని మొత్తంలో కనీసం 40% ఏదైనా ఒక గుర్తింపబడిన పించను పథకం కొనడానికి వినియోగించాలి. మిగిలిన మొత్తాన్ని ఉపసంహరించుకోవచ్చు. ఒకవేళ 60 సంవత్సరాలకు ముందే పించను పథకం కోనేట్లయితే 80% మొత్తాన్ని వినియోగించాల్సి ఉంటుంది. ఎన్.పి.ఎస్ కోసం ఎన్.యెస్.డి.ఎల్ (నేషనల్ సెక్యూరిటీస్ డిపాజిటరి లిమిటెడ్) కేంద్రీయ సంలేఖనలు భద్రపరచు సంస్థ (సెంట్రల్ రికార్డు కీపింగ్ ఏజెన్సీ / సి.ఆర్.ఎ.) గా పనిచేస్తుంది. ఖాతాల నిర్వహణ, అకౌంటింగ్ ఇతరత్రా దీని విధులు.
ఉద్యోగుల భవిష్య నిధి పథకం
ఉద్యోగుల భవిష్య నిధి పథకం 1952 (Employees’ Provident Fund Scheme -1952 ): 20 లేదా అంతకంటే ఎక్కువ మంది ఉద్యోగాస్తులుగా కలిగిన అన్ని ఫ్యాక్టరీలు, పరిశ్రమలు, సంస్థలు తప్పనిసరిగా ఈ పథకం కిందికి వస్తాయి. అటువంటి సంస్థలలో రూ. 15000 అంతకంటే తక్కువ ప్రాథమిక వేతనం (Basic Wages) కలవారు తప్పనిసరిగా సభ్యులుగా చేరవలసి ఉంటుంది. వేతనం రూ. 15000 కంటే ఎక్కువ ఉన్నవారు కూడా యాజమాన్య - ఉద్యోగ పరస్పర అంగీకారంతో ఉద్యోగుల భవిష్య నిధి సంస్థకు అభ్యర్ధన పత్రం సమర్పించి సభ్యులుగా చేరవచ్చు. ఉద్యోగుల భవిష్య నిధి పథకం ఉద్యోగుల భవిష్య నిధి సంస్థ ద్వారా నిర్వహింపబడుతున్న ౩ పథకాలలో ముఖ్యమైనది. మిగతా రెండు పథకాలు ఉద్యోగుల పించను పథకం మరియు ఉద్యోగుల జమ ఆధారిత బీమా పథకం .
ప్రతి నెలా సభ్యుల ప్రాథమిక వేతనం మరియు కరువు భత్యం (Dearness Allowance) (అత్యధికంగా రూ. 15000 ) లలో 12% సంస్థకు జమ చేయాల్సివుంటుంది. యాజమాన్యం కూడా సమానమైన మొత్తం జమ చేస్తుంది. యాజమాన్య – కార్మిక పరస్పర అంగీకారంతో రూ. 15000 కంటే ఎక్కువ వేతనంపై కూడా 12% చెల్లించవచ్చు. అలా జమచేయబడిన 24% లో 8.33%(యాజమాన్య 12 శాతం నుండి ) పించను పథకానికి మరలిస్తారు. మిగిలిన మొత్తం సభ్యుడి ఖాతా లో జమచేయబడుతుంది. అలా జమచేయబడిన మొత్తం పై ఉద్యోగుల భవిష్య నిధి సంస్థ వడ్డీ ఇస్తుంది. 2014-15 సంవత్సరానికి గాను వడ్డీ 8.75 శాతoగా నిర్ణయింపబడ్డది .ప్రతీ సంవత్సరం అలా వచ్చిన వడ్డీ కూడా అదే ఖాతా కు జమ అయ్యి దానిపై కూడా వడ్డీ వస్తుంది. ఆ విధంగా ఖాతా లోని మొత్తంపై చక్రవడ్డీ లభిస్తుంది. ఉద్యోగస్తుల వేతనంలోనుండి చెల్లించే ఈ 12% మొత్తం పొదుపుగా పరిగణించబడి ఆదాయ పన్ను చట్టం సెక్షన్ 80C కింద పన్ను మినహాయింపు పొందుతుంది(అత్యధికంగా రూ. 1,50,000). ఖాతా లోని మొత్తంపై వచ్చే వడ్డీపై కూడా ఎటువంటి పన్ను ఉండదు.
అలా సభ్యుడి ఖాతా లోని మొత్తం అతడు పదవీ విరమణ పొందినప్పుడు కానీ(58 సంవత్సరముల పైబడి), దురదృష్టవశాత్తూ చనిపోయినప్పుడుకానీ , ఉద్యోగం నుండి నిష్క్రమించినపుడుకానీ (రాజీనామా లేదా మరే కారణంగానైనా) ఆ సభ్యుడికిగానీ, అతని కుటుంబ సభ్యులకు కానీ చెల్లిస్తారు. ఉద్యోగం నుండి నిష్క్రమించినపుడు ఆ సభ్యుడు రెండు నెలల పాటు నిరుద్యోగాస్తుడిగా ఉన్నట్లైతేనే ఖాతా లోని మొత్తం తీసుకోవడానికి వీలవుతుంది. ఆ రెండు నెలలో వేరే ఉద్యోగంలో చేరినట్టయితే అతని ఖాతా లోని మొత్తాన్ని కొత్త ఉద్యోగం యొక్క భవిష్య నిధి ఖాతా కు తరలిస్తారు. ఒక సభ్యుడు ఒక ఉద్యోగం వదిలేసిన తరువాత ఎప్పుడు వేరే ఉద్యోగంలో చేరినా తన భావిష్యనిధిని కొత్త ఉద్యోగం యొక్క భవిష్యనిధి ఖాతా కు తరలించుకోవచ్చు. 
అవసరమైన సందర్భాలలో సభ్యులు తమ ఖాతా నుండి రుణం తీసుకోవచ్చు. 
సెక్షన్ 68B: గృహ నిర్మాణం, ఇంటికై భూమి కొనడం, కొత్త ఇంటిని కొనడం 
సెక్షన్ 68K: ఉన్నత విద్యాభ్యాసం, వివాహ నిమిత్తం 
సెక్షన్ 68H: ఆరోగ్య వ్యవహారాల రీత్యా
ప్రజా భవిష్య నిధి
ఉద్యోగుల జమ ఆధారిత బీమా పథకం
ఉద్యోగుల జమ ఆధారిత బీమా పథకం 1976 (Employees’ Deposit Linked Insurance Scheme 1976) - ఉద్యోగుల భవిష్య నిధి సంస్థ భవిష్య నిధి, పించనుతో పాటు తన సభ్యులకు బీమా సదుపాయాన్ని కూడా అందచేస్తున్నది. ఒక సభ్యుడు సర్వీసులో ఉండగా మరణిస్తే అతనికుటుంబ సభ్యులకు బీమా మొత్తం అందచేయబడుతుంది. బీమా పథకానికి సభ్యులు ఏ మాత్రం చెల్లించరు. యజమానులు సభ్యుల నెలవారీ వేతనంలో (ప్రాథమిక వేతనం + కరువు భత్యం) 0.5% మొత్తాన్ని ఉద్యోగుల భవిష్య నిధి సంస్థకు ప్రీమియంగా చేల్లిస్తాయి. సభ్యులు దురదృష్టవశాత్తూ మరణించినప్పుడు వారి కుటుంబసభ్యులకు చెల్లించే మొత్తం వారి భవిష్యనిధి ఖాతాలో ఉన్న మొత్తంపై ఆధారపడి ఉంటుంది. ఈ బీమా పథకం కింద సభ్యుల కుటుంబ సభ్యులకు గరిష్ఠంగా రూ. 3,60,000 చెల్లించబడుతుంది.
ఉద్యోగుల పించను పథకం
ఉద్యోగుల పించను పథకం 1995(Employees Pension Scheme) - ఉద్యోగుల భవిష్య నిధి సంస్థ నిర్వహిస్తున్న ౩ పథకాలలో ఒకటి. మిగతా రెండు ఉద్యోగుల భవిష్య నిధి పథకం  మరియు ఉద్యోగుల జమ ఆధారిత బీమా పథకం.
భవిష్య నిధి సభ్యులకు పించను సదుపాయం కూడా ఉన్నది. దీనికి సభ్యులు ఏ మాత్రమూ చెల్లించరు. యజమానులు చెల్లించిన 12% లోనుండి 8.33 % మరలించి సభ్యుని పించను ఖాతా కు జమ చేస్తారు. ఆ మొత్తానికి భారత ప్రభుత్వం 1.16% జత చేస్తుంది. ఒక ఉద్యోగి పించను పొందడానికి కనీస సర్వీసు 10 సంవత్సారాలు. సర్వీసు మొత్తం ఒకే సంస్థలో చేయవలసిన అవసరం లేదు. సభ్యత్వ పించనుతో(monthly member pension) పాటు ఉద్యోగుల పించను పథకం చాలా చాలా ప్రయోజనాలు అందిస్తుంది. ప్రస్తుతం భారత ప్రభుత్వం కనీస నెలవారీ పించను రూ. 1,000 గా నిర్ణయించింది.
దురదృష్టవశాత్తూ ఒక సభ్యుడు సర్వీసులో ఉన్నప్పుడు చనిపోయినట్టైతే అతని వితంతువుకు జీవితాంతం పించను లభిస్తుంది. కనీస సర్వీసు – ఒక నెల . కనీస పించను రూ. 1000/- 
 దురదృష్టవశాత్తూ ఒక సభ్యుడు సర్వీసులో ఉన్నప్పుడు చనిపోయినట్టైతే అతని పిల్లలకు ఇద్దరికి వారికి 25 సంవత్సరాలు వచ్చినంతవరకు పించను అందుతుంది. ఇద్దరి కన్నా ఎక్కువమంది పిల్లలున్నట్టైతే మొదట వయసు రీత్యా పెద్దవారైన ఇద్దరికి, వారికి 25 సంవస్త్రములు వచ్చిన అనంతరం తక్కిన వారికి ఒకేసారి ఇద్దరికి చొప్పున మాత్రం పించను అందుతుంది. కనీస సర్వీసు – ఒక నెల. కనీస పించను రూ.500/-
దురదృష్టవశాత్తూ ఒక సభ్యుడు సర్వీసులో ఉన్నప్పుడు చనిపోయినట్టైతే, అతనికన్నా ముందు అతని భార్య చనిపోయి పిల్లలు అనాథలుగా ఉన్నట్లయితే ఒకసారి ఇద్దరికి చొప్పున వారికి 25 సంవత్సారాలు వచినంతవరకు పించను అందుతుంది. కనీస సర్వీసు – ఒక నెల. కనీస పించను రూ.750/-
సాధారణంగా సభ్యులకు పించను ఇవ్వడానికి అతనికి కనీసం 10 సంవత్సరాల సర్వీసు ఉండాలి మరియు అతని వయసు 58 సంవత్సారాలు దాటి ఉండాలి. కానీ 10 సంవత్సరాల సర్వీసు ఉన్న సభ్యులు వయస్సు 50 సంవత్సరాలు పైబడిన తరువాత తగ్గించబడిన పించను కోరవచ్చు. 58 సంవత్సరాల అనంతరం సభ్యుడు ఎంత మొత్తం పించనుకు అర్హుడో అంత మొత్తంలో, 58 సంవత్సరాలు చేరడానికి ఇంకా ఎన్ని సంవత్సారాలు ఉన్నాయో, ప్రతి సంవత్సరం 4% చొప్పున తగ్గించబడిన మొత్తం సభ్యునికి పించనుగా వస్తుంది. ఉదాహరణకు ఒక సభ్యుడు తన 56వ సంవత్సరంలో పించను పొందాలనుకుంటే, అతను అవే అర్హతలతో 58 సంవత్సరాల అనంతరం ఎంత పించనుకు అర్హుడో అంతమొత్తంలో 57వ సంవత్సరానికి 4 శాతం అనగా 96%, 56వ సంవత్సరానికి 96 శాతానికి మరో 4 శాతం అనగా 92.16% పించనుకు అర్హుడవుతాడు. 
ఒక సభ్యుడు ఒక ఉద్యోగం వదిలేసిన తరువాత రెండు నెలల పాటు నిరుద్యోగిగా ఉన్నట్లయితే , అతని సర్వీసు 10 సంవత్సరములకంటే తక్కువ ఉన్నట్లయితే తన పించను ఖాతా లో ఉన్న మొత్తాన్ని ఉపసంహరించుకోవచ్చు లేదా ఉద్యోగుల భవిష్య నిధి సంస్థ అందచేసే పథక ప్రమాణ పత్రం / స్కీం సర్టిఫికేట్ (Scheme Certificate) ద్వారా తన పాత ఉద్యోగం యొక్క పించను ఖాతా లోని మొత్తాన్ని మరియు తన పాత ఉద్యోగం యొక్క సర్వీసును కొత్త ఉద్యోగానికి చెందిన పించను ఖాతా కు తరలించవచ్చు. ఒక సభ్యుడు 10 సంవత్సరాల సర్వీసు అనంతరం ఉద్యోగం మానేస్తే, అతని వయసు 58 సంవత్సరాలు నిండనట్లయితే పించను ఖాతా లోని మొత్తాన్ని ఉపసంహరించుకోవటం వీలుపడదు. ఆ సభ్యుడు 58 సంవత్సారాల అనంతరం నెల వారీ పించాను అందుకోవచ్చు లేదా 50 సంవత్సరముల తరువాత తగ్గించబడిన నెల వారీ పించను (Reduced Monthly Pension) కోరవచ్చు.
నిజామాబాద్ - లోకమాన్య తిలక్ టెర్మినస్ ఎక్స్‌ప్రెస్
నిజామాబాద్ - ముంబై లోకమాన్య తిలక్ టెర్మినస్ ఎక్స్‌ప్రెస్ భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది నిజామాబాద్ రైల్వే స్టేషను మరియు ముంబై లోకమాన్య తిలక్ టెర్మినస్ రైల్వే స్టేషను మధ్య నడుస్తుంది.
ఈ ఎక్స్‌ప్రెస్ రైలు భారతీయ రైల్వేలు లోని మధ్య రైల్వే జోన్ పరిధిలోకి వస్తుంది.
రైలు నంబరు: 11206
ఈ రైలు వారానికి ఒక రోజు (ఆదివారం) నడుస్తుంది.
ఏ.సి చైర్ కారు,2వ తరగతి సీటింగ్ మరయు శయన (స్లీపర్) తరగతి, 2వ తరగతి (జనరల్ - రిజర్వేషన్ లేదు)
గౌరు తిరుపతిరెడ్డి
గౌరు తిరుపతిరెడ్డి ప్రముఖ వాస్తునిపుణుడు.
గౌరు తిరుపతిరెడ్డి 1935, ఆగస్టు 20వ తేదీన కడప జిల్లా, ప్రొద్దుటూరు మండలం, బొల్లవరం గ్రామంలో గౌరు నాగిరెడ్డి వెంకటమ్మ దంపతులకు జన్మించాడు. ఇతని తండ్రి సాధారణ రైతు. ఐదవ తరగతి వరకు బొల్లవరం ప్రాథమిక పాఠశాలలో చదువుకున్నాడు. 1955లో బొల్లవరం గ్రామానికే చెందిన రామసుబ్బమ్మను పెళ్ళి చేసుకున్నాడు. ఇతనికి ఇద్దరు కుమారులు ముగ్గురు కుమార్తెలు కలిగారు. ఇతడు వివాహం అయ్యాక ప్రొద్దుటూరులోని దేవరశెట్టి మండిలో నెలకు 8 రూపాయల వేతనానికి పనిచేసేవాడు. ఆ సమయంలో పప్పు కొనడానికి గుంటూరు వెళ్లి వస్తుండగా 800 రూపాయలు పోగొట్టుకున్నాడు. అయితే ఆ డబ్బుకుగాను ప్రతి నెలా తన జీతాన్ని జమ చేయించగా ఇతడి నిజాయితీకి మెచ్చి మిల్లు యజమాని మిల్లులో కొంత భాగం ఇచ్చాడు. తరువాత ఇతడు ఆ మిల్లును అభివృద్ధి చేశాడు. ఇతడు వ్యాపార నిమిత్తం విజయవాడకు రైలులో వెళుతుండగా రామబ్రహ్మం అనే వాస్తు పండితుడు పరిచయమయ్యాడు. రామబ్రహ్మం బొల్లవరంలోని ఇతడి ఇంటిని పరిశీలించి వాస్తు సరిగా లేదని చెప్పడంతో ఆ ఇంటిని పడగొట్టించి రామబ్రహ్మం చెప్పిన ప్రకారం తిరిగి నిర్మించాడు. ఆ సందర్భంలో ఇతడికి వాస్తుశాస్త్రం పట్ల ఆసక్తి ఏర్పడి రామబ్రహ్మం వద్ద వాస్తు మెళకువలు తెలుసుకున్నాడు. అనంతరం ఉత్తర కాశీ రాష్ట్రాలకు యాత్రలకు వెళ్లి ఆలయాలను, భవంతులను పూర్తి స్థాయిలో అధ్యయనం చేశాడు. అప్పటి నుండి వాస్తు పండితుడిగా ఎనలేని ఖ్యాతిని గడించాడు. 
ఇతడు ఆంధ్ర ప్రదేశ్ రాష్ట్రంలోనే కాక తెలంగాణ, కర్ణాటక, తమిళనాడు రాష్ట్రాలలో ప్రఖ్యాత వాస్తుశిల్పిగా ప్రాచుర్యం పొందాడు. ఇతడు వాస్తు, తదితర అంశాలపై సుమారు 190 పుస్తకాలు రచించాడు. ఇతడు రచించిన 'గౌరు వాస్తు శాస్త్రం' పుస్తకం ఐదు భాషలలోకి అనువదించబడింది. ఈ పుస్తకం 4 లక్షల ప్రతులు అమ్ముడుపోయి 2009 లిమ్కా బుక్ ఆఫ్ రికార్డ్స్‌లో స్థానం సంపాదించుకుంది. ఇతడు గౌరువాస్తు పేరుతో ఒక మాసపత్రిక నడిపాడు. ఇతని వద్ద వాస్తు చెప్పించుకున్న వారిలో తమిళనాడు ముఖ్యమంత్రి జయలలిత, మాజీ ముఖ్యమంత్రులు మర్రి చెన్నారెడ్డి, నందమూరి తారక రామారావు, మాజీ క్రికెటర్ నవ్‌జ్యోత్ సింగ్ సిద్ధూ, రామోజీరావు మొదలైన ప్రముఖులున్నారు. వీరేకాక అనేకమంది రాజకీయ సినీ ప్రముఖులు ఇతని సేవలను ఉపయోగించుకున్నారు. ఇతడు ప్రతి యేటా వెలువరించే క్యాలెండరుకు మంచి గిరాకీ ఉంది.
ఇతడు ప్రొద్దుటూరులో ఆంధ్రకేసరి స్త్రీల ఉచిత కుట్టుమిషన్ శిక్షణా కేంద్రాన్ని స్థాపించి ఎంతోమంది మహిళలకు జీవనోపాధి కల్పించాడు. ప్రొద్దుటూరులోని మైదుకూరు రోడ్డులో కల వాస్తు కాంప్లెక్స్‌లో వేమన ఉచిత హోమియో ఆసుపత్రిని నడుపుతూ బీద రోగులకు సహాయం చేశాడు. ప్రొద్దుటూరు గాంధీ రోడ్డులో వేమన మెడికల్స్ ప్రారంభించి తక్కువ ధరకే మందులను సరఫరా చేశాడు. ప్రకృతి వైపరీత్యాలు సంభవించినపుడు స్పందించి ఎన్నో సార్లు విరాళాలు ఇచ్చాడు. ఎన్నో సంస్థలకు గుప్త దానాలు చేశాడు.
ఇతడు పలు అవార్డులను పొందాడు. వాస్తు సేవారత్న, వాస్తు భగీరథ, వాస్తుశిల్పి, వృక్షమిత్ర, వాస్తు పెరియార్ మొదలైన బిరుదులను పొందాడు.
ఇతడు 2016, జనవరి 28 గురువారం నాడు తన 81వ యేట ప్రొద్దుటూరులోని తన స్వగృహంలో మరణించాడు.
అమృతా షేర్-గిల్
అమృతా షేర్-గిల్ (Amrita Sher-Gil) (30 జనవరి 1913 - 5 డిసెంబరు 1941) 20వ శతాబ్దానికి ప్రముఖ భారతీయ చిత్రకారిణి. అమృత తండ్రి పంజాబీ, తల్లి హంగేరీ యూదు. అమృత భారతదేశపు ఫ్రీడా కాహ్లోగా వ్యవహరించబడినది. (ఫ్రీడా కాహ్లో మెక్సికన్ చిత్రకారులు.) భారతదేశంలో అత్యంత ఖరీదైన పెయింటింగ్ లను చిత్రీకరించిన మహిళా చిత్రకారులు అమృతాయే.
సిక్కు రాచవంశానికి చెందిన సంస్కృత మరియు పర్షియన్ పండితులు ఉమ్రావో సింఘ్ షేర్-గిల్ మజితియా, హంగేరి కి చెందిన ఒపేరా గాయిని మేరీ ఆంటోనియట్ గోటెస్ మన్ కు అమృతా తొలి సంతానం. అమృతాకు ఒక సోదరి, ఇంద్రాణీ షేర్-గిల్. అమృత బాల్యం చాలా మటుకు బుడాపెస్ట్ లో గడిచినది. భారతదేశంపై, ఇక్కడి సంస్కృతి-సాంప్రదాయలపై గౌరవం కలిగిన (ఇండాలజిస్ట్) ఎర్విన్ బాక్తే అమృతా కు మేనమామ. అమృతా చిత్రాలకు విమర్శకులు గా ఉంటూ, చిత్రకళలో ఆమె ప్రావీణ్యతకు పునాదులు వేశారు. వారి ఇంటిలోని పనిమనుషులనే తన చిత్రకళకు మాడల్ లుగా పరిగణించమని తెలిపేవాడు.
1921 లో అమృతా తల్లిదండ్రులు ఇరువురు కుమార్తెలతో కలిసి భారతదేశం వచ్చారు. ఇరువురూ పియానో, వయొలిన్ నేర్చుకొన్నారు. తన ఐదవ ఏటి నుండే అమృతా చిత్రలేఖనం చేస్తున్ననూ, ఎనిమిదవ ఏటి నుండి చిత్రలేఖనం పై అధిక దృష్టిని కేంద్రీకరించినది. 1923 - 1924 వరకు అమృతా తల్లితో బాటు ఇటలీలో ఉన్నది. అక్కడి కళాకారులను, వారి కళాఖండాలను గమనించినది. 1924 లో మరల భారతదేశం తిరిగివచ్చినది.
తన పదహారవ ఏట అమృతా చిత్రకారిణిగా శిక్షణ పొందేందుకు తన తల్లి తో బాటు ఐరోపా బయలుదేరినది. ఫ్రాన్స్ లో ప్రముఖ చిత్రకారుల శిష్యురాలిగా చేరినది. ఆమె పై అక్కడి చిత్రకళానిపుణుల యొక్క ప్రభావం ఆమె మొదటి చిత్రపటాల (1930ల) లోనే బహిర్గతమైనది. 1932లో ఆమె చిత్రీకరించిన Young Girls ఆ మరుసటి సంవత్సరం ప్యారిస్ లోని అసోసియేట్ ఆఫ్ ద గ్రాండ్ సాలోన్ పురస్కారానికి ఎంపికైనది. ఈ పురస్కారం గ్రహించిన అతి పిన్న వయస్కురాలు, ఆసియాకు చెందిన ఏకైక వ్యక్తి, అమృతాయే.
1. http://www.sikh-heritage.co.uk/arts/amritashergil/amritashergill.html
2. http://www.fridakahlofans.com/amritafans.com/bio-page1.html
3. http://www.kamat.com/database/biographies/amrita_shergil.htm
చంద్ర (కళాకారుడు)
చంద్ర కుంచె పేరుతో ప్రఖ్యాతి గాంచిన చిత్రకారుడు, శిల్పి మరియు కార్టూనిస్టు పూర్తిపేరు మైదం చంద్రశేఖర్. 
చంద్ర 1946, ఆగష్టు 25వ తేదీన వరంగల్ జిల్లా, నర్సింహులపేట మండలం, పెద్దముప్పారం గ్రామంలో సోమలక్ష్మి, రంగయ్య దంపతులకు జన్మించాడు. ఇతడు 1955లో హైదరాబాద్ లోని సుల్తాన్ బజార్ స్కూలులో మెట్రిక్ వరకు చదివాడు. సైఫాబాద్ సైన్స్ కళాశాలలో పి.యు.సి చదివాడు. ఇతడు ఫైన్ ఆర్ట్స్‌లో పట్టభద్రుడు. డా.బి.ఆర్.అంబేద్కర్ సార్వత్రిక విశ్వవిద్యాలయం లో ఆర్టిస్ట్ కమ్‌ డిజైనర్‌గా పనిచేసి పదవీ విరమణ చేశాడు. ఇతడు కొన్ని వేల కథలకి చిత్రాలు వేశాడు. ఎన్నో పుస్తకాలకు ముఖచిత్రాలు గీశాడు. వేలకొద్దీ కార్టూనులు గీశాడు. చిత్రకళ మీద వ్యాసాలు, సమీక్షలు, కవితలు, 125కు పైగా కథలు వివిధ పత్రికలలో ప్రచురించాడు. ఇతని మొదటి కార్టూను 1959లో ఆంధ్రపత్రికలో, మొదటి కథ 1961లో ఆంధ్రప్రభలో అచ్చయ్యాయి. ఇతడు జ్యోతి, యువ మాసపత్రికలలో ఆర్టిస్టుగా పనిచేశాడు. స్వాతి మాసపత్రిక, మయూరి వారపత్రిక, పుస్తక ప్రపంచం మాసపత్రికలలో సంపాదక వర్గంలో పనిచేశాడు. 1970 నుండి 1976 వరకు విప్లవ రచయితల సంఘంలో సభ్యుడుగా ఉన్నాడు. విరసం కళాకారుడిగా ఎమర్జెన్సీ సమయంలో జైలుశిక్షను అనుభవించాడు. 20 సినిమాలకు, 6 డాక్యుమెంటరీ చిత్రాలకు కళాదర్శకుడిగా పనిచేశాడు. 2 డాక్యుమెంటరీ చిత్రాలకు దర్శకత్వం వహించాడు. "ఇంద్రధనుస్సు","వెన్నెలవేట" మొదలైన టి.వి.సీరియల్స్‌కు దర్శకత్వం వహించాడు.
నిర్మల్ గృహోపకరణాలు
నిర్మల్ ఫర్నిచర్ ఆదిలాబాదు జిల్లా లోని నిర్మల్ ప్రాంతంలో తయారవుతున్న గృహోపకరణాలు. ఈ కళకు 2009 లో భౌగోళిక గుర్తింపు చట్టం ప్రకారం గుర్తింపు వచ్చింది. It is handmade wooden furniture.
ఆదిలాబాద్ జిల్లాలోని నిర్మల్ పట్టణంలో రూపొందించే బొమ్మలు రాష్ట్రంలోనే అత్యంత ప్రసిద్ధి చెందాయి. నిర్మల్ బొమ్మల తయారీలో బూరుగు, పొనుకు కర్ర ఉపయోగిస్తారు. వీటితో అందమైన లాంతరు స్తంభాలు, ఫర్నిచర్ తయారు చేస్తున్నారు.
ఐటిసి
ఈ-చౌపల్ 
ఐ.టీ.సీ సంగీత్ రెసేర్చ్ అకాడమీ
జాతీయ
జాతీయ లేదా జాతి అనగా ఒకే సంస్కృతి, చరిత్ర, భాష లేదా స్వజాతీయత పంచుకునే వ్యక్తుల సమూహం. ఇది అదే దేశం మరియు ప్రభుత్వం లో నివసిస్తున్న ప్రజలను కూడా వర్ణించవచ్చు. ఈ జాతీయ పదం "పుట్టిన" లేదా "పుట్టిన స్థలం" అనే అర్థానిచ్చే పదం నుంచి వచ్చింది. జాతి యొక్క విశేషణం జాతీయ. కొన్ని జాతులు వాటికన్ సిటీ వలె, లేదా జాతి సమూహం, ఆర్మీనియా వలె ప్రజలు ప్రత్యేకమైన నమ్మకంతో ఉంటారు. యునైటెడ్ స్టేట్స్ లో డెమోక్రసీ లేదా చైనా లో కమ్యూనిజం వంటివి ఇతరుల ఆలోచన భాగస్వామ్యం. కొన్ని జాతీయులు శక్తి కలిగిన అల్ప సంఖ్యాకుల నియంత్రణలో ఉంటారు, వీరు శక్తి యొక్క ఉపయోగంతో జాతిని గుప్పెట్లో పెట్టుకుంటారు. ఎక్కువ జాతీయుల అత్యున్నత చట్టబద్ధమైన అధికారం రాజ్యాంగం, ఇది పాలకులు కలిగి ఉన్న శక్తి యొక్క రకాలను స్పష్టంగా చూపించే ఒక పత్రము మరియు ఇది కొత్త చట్టాలను ఎలా తయారు చేయాలని తెలియజెప్పుతుంది.
తాడి మోహన్
తాడి మోహన్ మోహన్ అనే పేరుతో సుపరిచితుడైన కార్టూనిస్టు.
మోహన్ 1951, డిసెంబరు 24న పశ్చిమ గోదావరి జిల్లా, ఏలూరులో జన్మించాడు. ఇతని తండ్రి పేరు అప్పలస్వామి. ఇతడు బి.యస్.సి ఫైన్ ఆర్ట్స్ చదివాడు. 1970లో విశాలాంధ్ర దినపత్రికలో సబ్ ఎడిటర్‌గా చేరి ఒక దశాబ్దంపాటు పనిచేశాడు. ఆ తర్వాత ఆంధ్రప్రభ, ఇండియన్ ఎక్స్‌పెస్, ఉదయం దినపత్రికలలో పనిచేశాడు. మాజిక్ లాంప్ పబ్లిక్ లిమిటెడ్ పేరుతో యానిమేషన్ స్టూడియోను స్థాపించి యానిమేషన్ చిత్రాలను రూపొందించాడు. కార్టూన్ కబుర్లు పేరుతో ఒక పుస్తకాన్ని వెలువరించాడు. ఇతడు ఫోరం ఫర్ పొలిటికల్ కార్టూనిస్ట్స్ (ఆంధ్రప్రదేశ్)కు అధ్యక్షుడిగా ఉన్నాడు.
కొంతకాలంగా కాలేయ వ్యాధితో తీవ్రంగా బాధపడుతున్న ఈయన చికిత్స నిమిత్తం 2017, సెప్టెంబరు 7వ తేదీ హైదరాబాదులోని ఒక ప్రైవేటు ఆసుపత్రిలో చేరాడు. ఆరోగ్యం బాగా విషమించడంతో 21 సెప్టెంబర్, 2017 న ఇతడు మరణించాడు.
జోగినిపల్లి దామోదర్‌రావు
జోగినిపల్లి దామోదర్‌రావు కరీంనగర్ జిల్లా కొడిమ్యాల మండలంలోని తిర్మలాపూర్ అనుబంధ పోతారం గ్రామానికి చెందిన మాజీ ఎమ్మెల్యే 
జోగినిపల్లి దామోదర్‌రావు బుగ్గారం (ప్రస్తుత ధర్మపురి నియోజకవర్గం) నుంచి 1972-1977 వరకు ఎమ్మెల్యేగా కొనసాగారు. జనతా పార్టీ నుంచి రెబల్ అభ్యర్థిగా పోటీచేసి అత్యధిక మెజార్టీతో గెలుపొందారు. 1978 ఎన్నికలలో జగిత్యాల శాసనసభ నియోజక వర్గం నుండి జనతా పార్టీ తరపున పోటీ చేసి ఇందిరా కాంగ్రెస్ అభ్యర్థి దేవరకొండ సురేంద్రరావు చేతిలో ఓడిపోయారు. నియోజకవర్గానికి అత్యధిక నిధులు మంజూరు చేయించుకొని, పనులు చేయించారు. ప్రజలకు అందుబాటులో ఉండి సేవలందించిన నేతగా పేరు సంపాదించారు. మొదట్లో తిర్మలాపూర్ సర్పంచ్‌గా పనిచేశారు. గ్రామ పంచాయతీ భవన నిర్మాణానికి సహకరించడంతోపాటు తిర్మలాపూర్ పంచాయతీ పరిధిలోని పోతారం, సంద్రాలపల్లి, దమ్మాయపేటకు కరెంటు రావడానికి ఎంతో కృషిచేశారు. ఆయన భారతీయ కిసాన్‌ సంఘ్‌ రాష్ట్ర అధ్యక్షుడిగా, రాష్ట్రీయ స్వయం సేవక్‌ సంఘ్‌లో రాష్ట్ర బాధ్యుడిగా కొనసాగారు.
ఆయనకు భార్య సరోజన ఉన్నారు. పిల్లలు లేకపోవడంతో తమ్ముడి కొడుకు హరీందర్‌ను దత్తత తీసుకున్నారు.
ఆయన అనారోగ్యంతో తన 81వ యేట జనవరి 30 2016 న హైదరాబాదు‌లో కన్నుమూశారు.
కె. వి. కృష్ణారావు
కోటికాలపూడి వెంకట కృష్ణారావు, (కె.వి.కృష్ణారావుగా సుపరిచితులు) (జూలై 16, 1923 - జనవరి 30, 2016), భారత సైనిక దళాల మాజీ ఛీప్ మరియు జమ్మూ కాశ్మీర్, నాగాలాండ్, మణీపూర్ మరియు త్రిపుర రాష్ట్రాలకు గవర్నరుగా పనిచేసారు. ఆయన జమ్మూ కాశ్మీరు గవర్నరుగా మొదటిసారి జూలై 11, 1989 నుండి జనవరి 19, 1990 మరియు రెండవసారి మార్చి 13, 1993 నుండి మే 2, 1998 వరకు పనిచేసారు.
నాలుగు దశాబ్దాలపాటు సేవలు.. నాలుగు దశాబ్దాల పాటు ఆర్మీకి సేవలందించిన కేవీ స్వాతంత్య్రానికి ముందే 1942 ఆగస్టు 9న సైన్యంలో చేరారు. రెండో ప్రపంచ యుద్ధ సమయంలో బర్మా, బెలూచిస్తాన్‌లలో పనిచేశారు. దేశ విభజన సమయంలో తూర్పు, పశ్చిమ పంజాబ్‌ల్లో విధులు నిర్వర్తించారు. ఆయన ఆర్మీ ఛీఫ్ గా 1983 లో పదవీవిరమణ చేసారు. ఆ తరువాత జమ్మూ కాశ్మీర్, నాగాలాండ్, మణీపూర్ మరియు త్రిపుర రాష్ట్రాలకు గవర్నరుగా పనిచేసారు.
జనరల్‌ కె.వి. కృష్ణారావుగా ఖ్యాతినందిన ఆయన పూర్తి పేరు కొటికలపూడి వెంకట కృష్ణారావు జూలై 16 1923న విజయవాడలో కె.ఎస్‌. నారాయణరావు, కె. లక్ష్మీరావు దంపతులకు జన్మించారు. ఆయన కె.రాధారావును వివాహమాడారు. ఆయనకు ఒక కుమారుడు నారాయణ్ మరియు ఒక కుమార్తె లలిత ఉన్నారు. ఆయన ఆగష్టు 9 1042 న ఇండియన్ ఆర్మీలో చేరారు. యువ అధికారిగా ఉన్నపుడే రెండవ ప్రపంచ యుద్ధ సమయంలో నార్త్‌ వెస్ట్‌ ఫ్రాంటియర్‌, బెలూచిస్తాన్‌లలో ఆయన పనిచేశారు. దేశ విభజన సమయంలో తూర్పు, పశ్చిమ పంజాబ్‌ల్లో విధులు నిర్వర్తించారు.
1947-48లో జరిగిన భారత్-పాక్ యుద్ధంలో పాల్గొన్నారు. నేషనల్ డిఫెన్స్ అకాడమీ వ్యవస్థాపక శిక్షకులలో కృష్ణారావు ఒకరు. 1949-51 మధ్య ఆయన డిఫెన్స్ అకాడమీలో పనిచేశారు. 1965-66లో లడఖ్‌లో ఒక దళానికి, 1969-70లో జమ్మూ ప్రాంతంలో ఇన్‌ఫాంట్రీ విభాగానికి కమాండర్‌గా వ్యవహరించారు. 1970-72 మధ్య నాగాలాండ్, మణిపూర్‌లలో తిరుగుబాట్ల అణచివేత దళాలకు నేతృత్వం వహించారు. 1971 బంగ్లాదేశ్ విముక్తి యుద్ధంలో ప్రధాన పాత్ర పోషించారు. బంగ్లాదేశ్‌లోని సిల్హెట్, ఈశాన్య బంగ్లాదేశ్ ప్రాంతాలకు విముక్తి కల్పించడంలో కీలకంగా వ్యవహరించారు. ఈ యుద్ధంలో కృష్ణారావు చూపిన ధైర్యం, సాహసోపేత నిర్ణయాలు, నాయకత్వ ప్రతిభను గుర్తించిన ప్రభుత్వం పరమ విశిష్ట సేవా పతకంతో సత్కరించింది.
కృష్ణారావు సేవలను గుర్తించిన కేంద్రం ఆర్మీ చీఫ్‌గా రిటైరైన అనంతరం ఆయనకు గవర్నర్‌గా అవకాశం కల్పించింది. 1984-89 మధ్య నాగాలాండ్, మణిపూర్, త్రిపుర గవర్నర్‌గా ఆయన పనిచేశారు. మధ్యలో 1988లో కొంతకాలం పాటు మిజోరం గవర్నర్‌గా అదనపు బాధ్యతలను నిర్వర్తించారు. 1989-90 మధ్య, 1993-1998 మధ్య జమ్మూకశ్మీర్ గవర్నర్‌గా పనిచేశారు. ఉగ్రవాదం, తిరుగుబాట్లతో అట్టుడికిన కశ్మీర్‌లో తిరిగి శాంతి నెలకొనేందుకు కృషి చేశారు.
భారత సైన్య ఆధునీకరణలో కేవీధి ప్రధాన పాత్ర. 1975లో ప్రభుత్వం కేవీ అధ్యక్షతనే సైన్యం పునర్వ్యవస్థీకరణ, ఆధునీకరణకు నిపుణుల కమిటీ ఏర్పాటు చేసింది. దీని సిఫార్సులను కేంద్రం అమలు చేసింది కూడా. 1978-79 మధ్య ఆర్మీ ప్రధాన కార్యాలయం సిబ్బందికి డిప్యూటీ చీఫ్‌గా, 1979-81 మధ్య పశ్చిమ కమాండ్‌కు అధిపతిగా పనిచేశారు. 1981 జూన్ 1న 14వ ఆర్మీ చీఫ్‌గా నియమితులయ్యారు. 1983 జూలై దాకా ఆ పదవిలో ఉన్నారు.
ఆయన జనవరి 30 2016 న న్యూఢిల్లీలో మరణించారు.
పదవీ విరమణ అనంతరం నాలుగు రాష్ట్రాలకు గవర్నర్‌గా పనిచేశారు. తన అనుభవాలను క్రోడీకరించి ఆయన మూడు గ్రంథాలను వెలువరించారు.
అయినాల మల్లేశ్వరరావు
అయినాల మల్లేశ్వరరావు గుంటూరు జిల్లా తెనాలి పట్టణానికి చెందిన విశ్రాంత ఉపాధ్యాయుడు, ‘సహజకవి’. ఆయన జాతీయ ఉత్తమ ఉపాధ్యాయ గ్రహీత.
ఆయన ఏప్రిల్ 10 1955 న ఆంధ్ర ప్రదేశ్ కు చెందిన ఉప్పుమగులూరు గ్రామంలో జన్మించారు. ఆయన ఆంధ్ర మరియు అన్నామలై విశ్వవిద్యాలయాలలో విద్యాభాసం చేసి తెలుగు, ఆంగ్ల భాషలందు ఎం.ఎ. చేసారు. ఉపాధ్యాయ వృత్తిలో ప్రవేశించి జిల్లా పరిషత్ ఉన్నత పాఠశాల, మూల్పూరులో పదవీవిరమణ చేసారు. ఆయన తెనాలి రామకృష్ణ అకాడమీకి వ్యవస్థాపక అధ్యక్షులు. శ్రీ అజంతా కళారామం సంస్థకు ఉపాధ్యక్షులుగా ఉన్నారు.
ఆసియా ఖండంలోని 464 మంది ప్రముఖులతో రిఫాసిమెంటో ఇంటర్నేషనల్ పబ్లికేషన్స్, న్యూఢిల్లీ ప్రచురించిన ‘ఎమరాల్డ్ హూ ఈజ్ హూ ఇన్ ఆసియా’ పుస్తకంలో ఆయనకు స్థానం లభించింది. ఉపాధ్యాయ వృత్తిలో జాతీయ అవార్డు అందుకున్న అయినాల, రచయితగానూ వాసికెక్కారు. వివిధ సాహిత్య, సాంస్కృతిక సంస్థల్లో పనిచేస్తున్నారు.
చన్నపట్న బొమ్మలు
చన్నపట్న బొమ్మలు (Channapatna toys) అనేవి కొయ్య బొమ్మల్లో ఒక ప్రత్యేక రకం, వీటిని కర్ణాటక రాష్ట్రంలో బెంగళూరు గ్రామీణ జిల్లాలోని చన్నపట్న అనే పట్టణంలో తయారుచేస్తారు. ప్రపంచ వాణిజ్య సంస్థ ద్వారా ఈ సంప్రదాయ కళ భౌగోళిక గుర్తింపు పొంది పరిరక్షింపబడుతోంది, నిర్వహణకు కర్ణాటక ప్రభుత్వం బాధ్యత వహిస్తోంది. ఈ బొమ్మల ప్రాచుర్యం కారణంగా చన్నపట్నానికి కర్ణాటక  "గొంబెగళ ఊరు " (బొమ్మల-ఊరు) గా పేరుపొందింది. సంప్రదాయికంగా, ఈ పనిలో రైటియా టింక్టోరియా చెట్టు నుంచి లభించే చెక్కను లక్క ఉపయోగించి చేసే పనివుంటుంది,   వ్యావహారికంగా ఆ చెక్కను "ఆలె మర  " (దంతపు చెక్క) గా పిలుస్తారు.
ఈ బొమ్మల పని ఆరంభం టిప్పు సుల్తాన్ హయాంలో కనిపిస్తుంది, టిప్పు ఈ పనిలో నిపుణుల్ని పర్షియా నుంచి ఆహ్వానించి స్థానిక నిపుణులకు కొయ్య బొమ్మల తయారీలో శిక్షణ ఇప్పించారు.  స్కూల్ బవాస్ మియాన్ ని  చన్నపట్న  బొమ్మల  పితామహునిగా భావిస్తారు. ఆయన చన్నపట్న బొమ్మల కోసం జీవితాన్ని ధారపోసిన వ్యక్తి. బొమ్మల తయారీకి జపనీస్ టెక్నాలజీని అందిపుచ్చుకుని  తద్వారా స్థానిక నిపుణుల కళను అభివృద్ధి చేసేలా కృషిచేశారు. 2 శతాబ్దాల పాటు, దంతపు చెక్క ఈ బొమ్మల తయారీకి ప్రధానమైన చెక్కగా నిలిచింది, అయినా గంధపు చెక్క, రోజ్ వుడ్ కూడా అడపాదడపా ఉపయోగించేవారు.
కాలక్రమేణా ఈ కళ బహుముఖీనమైంది; సంప్రదాయికమైన దంతపు చెక్కతో పాటు రబ్బర్, సైకమోర్, సెడర్, పైన్, టేకు వంటి ఇతర ఇతర రకాల కలప కూడా ప్రస్తుతం వాడుతున్నారు. కలప సేకరించడం, చెక్కను నచ్చిన ఆకారాల్లోకి కొయ్యడం, బొమ్మలు చెక్కడం, రంగులు వేయడం, చివరికి తయారైన బొమ్మను మెరుగుచేయడం వంటి దశలు తయారీలో ఉంటాయి. ఉపయోగించే పిల్లల భద్రత కోసం బొమ్మలకు రంగులు వేసే క్రమంలో సహజ రంగులను ఉపయోగిస్తారు. 2006 అక్టోబరు నాటికల్లా, 254 కుటీర పరిశ్రమలు, 50 చిన్న ఫ్యాక్టరీలు,6000 మందికి పైగా పనివారు, ఈ బొమ్మల తయారీలో 
ఉన్నారు.  కర్ణాటక  హస్తకళల అభివృద్ధి  సంస్థ (కె.హెచ్.డి.సి.) మార్కెటింగ్  లో సహకారం అందిస్తోంది. అత్యంత ప్రాచీనమూ,  ప్రాచుర్యం కలదీ అయిన తయారీ కేంద్రం భారత్ ఆర్ట్ అండ్ క్రాఫ్ట్, కొత్తరకం  బొమ్మల  తయారీలో  సహకారం  అందిస్తోంది.
కంచర్లవారిపల్లె
కంచర్లవారిపల్లె , ప్రకాశం జిల్లా, కనిగిరి మండలానికి చెందిన గ్రామము. 
వరి. అపరాలు, కాయగూరలు
వ్యవసాయం, వ్యవసాయాధారిత వృత్తులు
కంచర్లవారిపల్లెకు చెందిన శ్రీ ఈర్ల బ్రహ్మయ్యముదిరాజ్, రమణమ్మ దంపతుల కుమార్తె, కుమారి ఈర్ల దివ్య జూనియర్ సివిల్ జడ్జిగా ఎంపికైనారు. కనిగిరి ప్రాంతంలో ఇంతవరకు ఒక మహిళ జడ్జిగా ఎంపిక కాలేదు. ఆ పదవిని సాధించిన తొలి మహిళ ఈమె. [1]
[1] ఈనాడు ప్రకాశం; 2016,జనవరి-31; 11వపేజీ.
ముద్రగడ పద్మనాభం
ముద్రగడ పద్మనాభం తూర్పు గోదావరి జిల్లా కు చెందినా రాజకీయనాయకుడు. సంయుక్త ఆంధ్ర ప్రదేశ్ రాష్ట్ర మాజీ మంత్రి, కాపుసంఘం నాయకుడు. గతంలో కాంగ్రెస్, తెలుగుదేశం పార్టీ లకు పనిచేసి, 2014 నుండి ఏ పార్టీ లోనూ చేరకుండా ఉన్నారు.
ముద్రగడ ఆంధ్ర ప్రదేశ్ రాష్ట్రంలోని తూర్పు గోదావరి జిల్లా కిర్లంపూడి లో జన్మించారు.ముద్రగడ తండ్రి వీరరాఘవరావు ప్రత్తిపాడు శాసనసభ్యుడిగా 1962, 67 ఎన్నికల్లో విజయం సాధించారు. ప్రత్తిపాడు నియోజకవర్గంలోని నిరుపేద దళితులకు ఆయన అభిమాన నాయకుడు. ఆయన జీవిత కాలమంతా నిరుపేదలకు ఏదో ఓ మేరకు ఉపశమనం కలిగించడం కోసమే కృషి చేశారు. కాపు కుల భుజకీర్తులను ఆయన తగిలించుకోలేదు.
మాజీ భారత రాష్ట్రపతి నీలం సంజీవరెడ్డికి అభిమానపాత్రుడైన ముద్రగడ వీరరాఘవరావు 1977లో హఠాన్మరణం పాలుకావడంతో నీలం వారి సూచన మేరకు 1978లో జరిగిన శాసనసభ ఎన్నికల్లో ముద్రగడ పద్మనాభం జనతాపార్టీ అభ్యర్థిగా ప్రత్తిపాడు నియోజకవర్గం నుంచి ఎన్నికయ్యారు. గిరిజనులు, నిరుపేద బీసీలు పద్మనాభంలో ఆయన తండ్రిని చూసుకున్నారు. ఆవిధంగా మొదలైన తన రాజకీయ ప్రస్థానంలో ముద్రగడ పద్మనాభం మూడుసార్లు శాసనసభ్యుడిగా, ఒకసారి ఎంపీగా, రెండుసార్లు రాష్ట్ర మంత్రిగా పనిచేశారు.
1995లో జరిగిన అసెంబ్లీ ఎన్నికల్లో ముద్రగడ ఓడిపోయారు. రాజకీయ నిర్వేదానికి లోనై, జన్మలో ప్రత్తిపాడు నుంచి పోటీచేయనని ప్రకటించారు. 2009లో వై. ఎస్‌. ఆయనను పిలిచి ప్రత్తిపాడు నుంచి పోటీచేయాలని అడిగారు, కానీ ఆయన ప్రత్తిపాడు నుంచి గాక కాపు ఓటర్లు అధికంగా గల పిఠాపురం నుంచి పోటీ చేసి, ఓడిపోయారు. 2014 లో స్వతంత్ర అభ్యర్థిగా ప్రత్తిపాడు నుంచి పోటీ చేశారు. మళ్ళీ ఓడిపోయారు. ఓటమి పొంది ప్రశాంతంగా ఉన్న పద్మనాభంను కొంతమంది కాపు సోదరులు, ‘కాపు ఉద్యమం’ను ముందుకు తీసుకుని వెళ్ళమని కోరిన మీదట, ఆయన ఉద్యమానికి సారథ్యం తీసుకున్నారు .
1988లో ఓ ఘటనకు సంబంధించి పద్మనాభం అనుచరులైన కుర్రాళ్లను కొంతమందిని తీసుకెళ్లి ఉత్తరకంచి పోలీసులు అరెస్టు చేశారు. వారంతా దళితులు, బీసీలు. ఆ విషయం తెలుసుకున్న పద్మనాభం స్టేషనుకు వెళ్లారు. ఆయనను పోలీసులు స్టేషనలోకి రానివ్వలేదు. దాంతో స్టేషన్ ముందు బైఠాయించారు. టెంట్లు వేశారు. 5 రోజులు గడిచినా ప్రభుత్వంలో చలనం కనబడలేదు. 5వ రోజు సాయంత్రం ‘ఆమరణ దీక్ష’ ప్రకటించారు. దీనితో జిల్లా వ్యాప్తంగా కాపులు ఆందోళనకు లోనయ్యారు. ముఖ్యంగా కోనసీమ నుంచి వందలాది కాపు కులస్తులు ఉత్తరకంచి చేరుకున్నారు. ఈ నేపథ్యంలో అప్పటి ముఖ్యమంత్రి నందమూరి తారక రామారావు పోలీసులు అరెస్టు చేసిన యువకులను బేషరతుగా విడుదల చేయించారు. ఆ సంఘటన తరువాత ముద్రగడకు కాపు నాయకుడిగా గుర్తింపు లభించింది.
1994లో పద్మనాభం ఒకసారి కాపుల కోసం నిరాహార దీక్ష చేశారు. అప్పటి ముఖ్యమంత్రి కోట్ల విజయ భాస్కర రెడ్డి కాపు విద్యార్థులకు ఆర్థిక ప్రయోజనాలు కల్పిస్తూ ఒక జీవో (జీవో నం. 30) జారీ చేయించారు. ఆ జీవోపై హైకోర్టు సింగిల్‌ జడ్జి స్టే ఇచ్చారు. తరువాత డివిజన్ బెంచి సమర్థించింది.
2016 జనవరి 31 నాడు తూర్పు గోదావరి జిల్లా తునిలో ప్రారంభమైన కాపు ఐక్యగర్జన సభ ద్వారా ఉద్యమ పంథాలోకి తీసుకెళ్లే ప్రయత్నం చేశారు. ముద్రగడ పద్మనాభం ఆధ్వర్యంలో తునిలోని వి. కొత్తూరు వద్ద గల మైదానంలో సభ మొదలైన తరువాత ముద్రగడ పద్మనాభం, ఇప్పుడే ప్రత్యక్ష ఉద్యమానికి దిగుదామంటూ సభకు వచ్చినవారిని రోడ్లు - రైళ్ల రోకోలకు పిలుపు ఇచ్చారు. "బహిరంగ సభ నుంచి రైలు పట్టాలపైకి వెళ్దాం రండి" అంటూ ఆయన పిలుపునివ్వడంతో సభకు వచ్చిన వేలాది మంది హైవేలు రైల్వే ట్రాకులు దిగ్బంధించడానికి ప్రయత్నించడంతో చాలా విధ్వంసం జరిగింది.
సంగీత పాఠశాల
సంగీత పాఠశాల అనేది సంగీతానికి సంబంధించి అన్ని కోణాలను బోధిస్తుంది. ఇది సంగీత కళాశాల లేదా సంగీత అకాడమీ లేదా కన్సర్వేటరి (అమెరికన్ ఆంగ్లంలో) లేదా కంజర్వెటోరియం (ఆస్ట్రేలియన్ ఆంగ్లంలో) అని పిలవబడుతుంది. ఇది సంగీతాన్ని వృత్తిగా భావించే యువతకు సంగీత వాయిద్యాలను ఎలా వాయించాలి, గానం ఎలా చేయాలి, సంగీతాన్ని ఎలా కూర్చాలి, సంగీత శాస్త్రం, సంగీత చరిత్ర, మరియు సంగీతం సిద్ధాంతమును ఎలా అధ్యయనం చేయాలో నేర్పే ఉన్నత విద్య యొక్క ఒక ప్రదేశం.
బిరుదు
బిరుదు అనునది ఏదైనా రంగంలో అసాధారణ ప్రతిభ కనబరిచిన వారికి, వారి ప్రతిభా సామర్థ్యాన్ని బట్టి అందించు ఔచిత్యనామం. వీటి ప్రధానం అనేది మిగిలిన రంగాల కన్నా సాహిత్య రంగంలో అధికంగా ఉండటాన్ని గమనించవచ్చు.
"బిరుదు " అను పదానికి 'సామర్థ్య చిహ్నం' అని నిఘంటు అర్థం. పట్టం, పవాడం, బిరుదం అనునవి బిరుదు పదానికి పర్యాయపదాలు. ఆంగ్లంలో టైటిల్‌, కన్నడంలో ప్రశస్తి, తమిళంలో పెరుమైక్కురి అనునవి దీనికి సమానార్థక పదాలుగా కోడీహళ్ళి మురళీమోహన్ తన పుస్తకం 'ఆంధ్ర సాహిత్యములో బిరుదునామములు ' లో పేర్కొన్నాడు.
బిరుదులను ప్రాచీన కాలంలో తమ ఆస్థానంలో ఉండే కవులకో, తమ ఆస్థానికి వచ్చి మెప్పించిన కవులకో రాజులు ఇచ్చేవారు. విజయనగర రాజులు, తంజావూరు రాజులు ఈ కోవకు చెందినవారే. తరువాత వీరి సంప్రదాయాన్ని సంస్థానాధీశులు, జమీందారులు కొనసాగించారు. గద్వాల సంస్థాన ప్రభువులు సత్కవులను ఎందరినో ఆదరించి, తమ ప్రాంతానికి విద్వద్గద్వాలగా కీర్తిని ఆర్జించిపెట్టారు. ప్రజాస్వామ్య ప్రభుత్వాలు ఏర్పడ్డాకా ఈ పనిని ప్రభుత్వాలు, అవి ఏర్పాటుచేసిన అకాడమీలు ఇస్తూ వచ్చాయి. మరికొన్ని సాహిత్య సంస్థలు, సాహిత్యాభిలాషులు బిరుదులు ఇవ్వడమనే ఈ పనిని తమ భుజాల మీదికి వేసుకున్నారు. ఆధ్యాత్మిక మఠాలు, పీఠాధిపతులు తమ భావజాలాన్ని ప్రచారం చేసే తమ కవులకు బిరుదులు ఇస్తున్నాయి. ఇక మరి కొందరు కవులు తమకు తామే బిరుదులను తగిలించుకొని ఊరేగుతున్నారు.
బిరుదులను గ్రహించువారి జాబితాలో కవులు, రచయితలదే ప్రముఖ స్థానం. అసాధారణ ప్రతిభ కనబరిచే కవులను, పండితులను, రచయితలను బిరుదులు వరించాయి. ప్రభువులను మెప్పించటం వలన, ప్రజల నోళ్ళలో నానే రచనలు చేయడం వలన కవులు, రచయితలు బిరుదు గ్రహీతలుగా నిలిచిపోయారు. అర్హత లేని వారు సైతం ఇటీవల వీటిని పొందటం మామూలైపోయింది. అది వేరే విషయం!
కవులను, రచయితలను వారు చేస్తున్న సాహిత్య కృషికి అభినందనీయంగా బిరుదులను ఇవ్వటం పరిపాటి. అవి మరింత ప్రోత్సాహాన్నిచ్చి మరింత కృషికి బాటలు వేస్తాయన్న ఉద్దేశంతో బిరుదులను ఇవ్వడం సాంప్రదాయం.
సాధారణంగా బిరుదులన్నీ గౌరవాన్ని పెంచటానికి ఇచ్చేవే. అవి పొందినవారికి సంతోషాన్ని హెచ్చించేవే. కవి సార్వభౌముడు, కవిచక్రవర్తి బిరుదులు ఇలాంటివే. కాని కొన్ని వీటికి భిన్నమైన స్వభావాన్ని కలిగి ఉండటం కూడా ఒకటీ అరా గమనించవచ్చు. సాహితీ కృషీవల, తెనుగులెంక వంటి కొన్ని బిరుదులు వినయాన్ని, ఒదిగి ఉండటానికి ప్రతీకలుగా నిలిచాయి. కొన్ని బిరుదులు వ్యంగ్యంతో తగిలించినవి, మరికొన్ని విపరీతార్థంతో అంటించినవీ ఉన్నాయి.
చెన్నుపల్లివారిపాలెం
చెన్నుపల్లివారిపాలెం గుంటూరు జిల్లా రేపల్లె మండలానికి చెందిన గ్రామం.
డీమ్యాట్ ఖాతా
భారతదేశంలో షేర్లు మరియు సెక్యురిటీలు డీమ్యాటరియలైజ్డ్ లేదా డీమ్యాట్ ఖాతా లో ఎలక్ట్రానికల్‌గా ఇమిడి ఉంటాయి, స్టాక్ మార్కెట్లో పెట్టుబడి పెట్టాలనుకునే వారికి ప్రధానంగా బ్యాంకు అకౌంటు, ట్రేడింగ్ అకౌంటు మరియు డీమ్యాట్ అకౌంటు అవసరమవుతాయి. కొన్న షేర్లను ఎలక్ట్రానిక్ రూపంలో భద్రపర్చేందుకు డీమ్యాట్ ఖాతా అవసరమవుతుంది.
కర్నాటి లింగయ్య
కర్నాటి లింగయ్య అర్థశాస్త్రంలో విశ్రాంత అధ్యాపకుడు మరియు ప్రముఖ సాహితీవేత్త.
కర్నాటి లింగయ్య 1944, జూన్ 19వ తేదీన తెలంగాణ రాష్ట్రం, నల్లగొండ జిల్లా, కనగల్ మండలం, నరసింహాపూర్ గ్రామంలో చెన్నయ్య వెంకమ్మ దంపతులకు జన్మించాడు. అర్థశాస్త్రంలో స్నాతకోత్తర పట్టాను, ఎం.ఫిల్ పట్టాను ఉస్మానియా విశ్వవిద్యాలయం నుండి పొందాడు. పి.హెచ్.డి కాకతీయ విశ్వవిద్యాలయం నుండి 1987లో సంపాదించాడు. ఇతడు 1971లో నల్గొండ బాలికల జూనియర్ కళాశాలలో లెక్చరర్‌గా ఉద్యోగం ప్రారంభించి, మంచిర్యాల, హైదరాబాదు, సికిందరాబాదులలో పలు కళాశాలలో పనిచేసి పదవీ విరమణ గావించాడు. ఇతనికి 1984లో రాష్ట్రప్రభుత్వం రాష్ట్ర ఉత్తమ ఉపాధ్యాయ అవార్డుతో సత్కరించింది. ఇతడు అర్థశాస్త్రంపై ఆంగ్లంలో 17 గ్రంథాలను రచించాడు. ఇవి దేశవ్యాప్తంగా వివిధ విశ్వవిద్యాలయాలలో పాఠ్యగ్రంథాలుగా ఉన్నాయి. ఇతడు పలు సెమినార్లలో అర్థశాస్త్ర సంబంధమై ప్రసంగాలు చేశాడు. ఇతనికి తెలుగు సాహిత్యంపై కూడా ఆసక్తి ఉంది. తెలుగులో కూడా ఎన్నో రచనలు చేశాడు.
వరంగల్లు జిల్లా కథా సర్వస్వము
హనుమకొండలోని ప్రముఖ సాహిత్య సంస్థ శ్రీలేఖ సాహితి తన 108వ ప్రచురణగా 108 మంది వరంగల్లు జిల్లా కథారచయితల 108 కథలను వరంగల్లు జిల్లా కథా సర్వస్వము పేరుతో ప్రకటించింది. 800 పుటల ఈ బృహద్గ్రంథానికి టి.శ్రీరంగస్వామి సంపాదకుడు. ఈ గ్రంథంలో 1927 -2015 సంవత్సరాల మధ్య వెలువడిన కథలున్నాయి.
లండన్ విశ్వవిద్యాలయం
లండన్ విశ్వవిద్యాలయం 18 కళాశాలలు, 10 పరిశోధక సంస్థలు మరియు అనేక కేంద్ర సంస్థలతో లండన్, ఇంగ్లాండ్లో ఉన్న కాలేజియేట్ పరిశోధనా విశ్వవిద్యాలయం. ఈ విశ్వవిద్యాలయం 142,990 క్యాంపస్-ఆధారిత విద్యార్థులతో యునైటెడ్ కింగ్డమ్ లో పూర్తికాల విద్యార్థుల సంఖ్య ద్వారా రెండవ అతి పెద్ద విశ్వవిద్యాలయం మరియు లండన్ ఇంటర్నేషనల్ కార్యక్రమాల విశ్వవిద్యాలయంలో 50,000 పైగా దూరవిద్య విద్యార్థులు. ఈ విశ్వవిద్యాలయం 1836 లో రాయల్ చార్టర్ ద్వారా ఏర్పాటు చేయబడింది. ఈ విశ్వవిద్యాలయం 1900 లో ఒక సమాఖ్య వ్యవస్థకు తరలించబడింది.
ఈ విశ్వవిద్యాలయం సిబ్బందిగా గాని లేదా విద్యార్థులుగా గాని నలుగురు చక్రవర్తులు సహా 52 మంది అధ్యక్షులు లేదా ప్రధాన మంత్రులు, 74 మంది నోబెల్ గ్రహీతలు, ఆరుగుగు గ్రామీ విజేతలు,ఇద్దరు ఆస్కార్ విజేతలు ముగ్గురు ఒలంపిక్ బంగారు పతక విజేతలతో పాటు అనేక మంది పేరెన్నిక కలిగిన వ్యక్తులను కలిగి ఉంది.
The current constituent colleges of the University of London are as follows:
ఐఆర్‌ఎన్‌ఎస్‌ఎస్-1ఏ ఉపగ్రహం
ఐఆర్ఎన్ఎస్‌ఎస్ అనునది ఇండియన్ రీజినల్ నావిగేసన్ శాటిలైట్ సిస్టం అను అంగ్లపదం యొక్క సక్షింప్త నామం. 2013 నాటికి నౌకాయాన, విమానయాన, ఇతర వాహన గమనాగమన పర్యవేక్షణకు అవసరమైన స్వంత ఉపగ్రహ ఆధారిత దిక్సూచి వ్యవస్థ భారత దేశానికి లేదు. ఈ విషయంలో భారతదేశం విదేశాల సహకారం తీసుకుంటున్నది. స్వంత దిక్సూచి వ్యవస్థ ఏర్పరచుకొనే ఉద్దేశంతో రూపొందించిన ప్రణాళికయే ఈ ఐఆర్ఎన్ఎస్‌ఎస్ (IRNSS=Indian Regional navigation satellite system). భారతదేశం లోని మొత్తం భూభాగాన్ని, సముద్రభాగాన్ని 24 గంటల పర్యవేక్షించడానికి 7 (ఏడు) ఐఆర్ఎన్ఎస్ ఎస్ ఉపగ్రహాలను అంతరిక్షంలో ప్రవేశపెట్టాలని నిర్ణయించారు. ఆ పరంపరలో మొదటగా ప్రయోగించినదే ఐఆర్ఎన్ఎస్ ఎస్-1ఏ ఉపగ్రహం. ఐఆర్ఎన్ఎస్‌ఎస్ శ్రేణికి చెందిన భారతీయ అంతరిక్ష పరిశోధన సంస్థ ఇస్రో తయారు చేసింది.
ఈ ఉపగ్రహాన్ని అంతరిక్షంలో నిర్దేశించిన కక్ష్యలో ప్రవేశపెట్టడానికి పిఎస్ఎల్‌వి అనే ఉపగ్రహవాహక నౌకను ఉపయోగించారు. పిఎస్ఎల్ వి-సీ22 ఉపగ్రహవాహక నౌక XL రకానికి చెందిన రాకెట్. ఇది 1400-1700 కిలో బరువు ఉన్న ఉపగ్రహాలను సుర్యానువర్తిత కక్ష్యలోను, భూస్థిర బదిలీ కక్ష్యలోను ప్రవేశపెట్టగల సామర్ధ్యాన్ని కలిగి ఉంది.
ఐఆర్ఎన్ఎస్ ఎస్-1ఏ ఉపగ్రహాన్ని ఆంధ్రప్రదేశ్లోని నెల్లూరు జిల్లాలోని శ్రీహరికోటలో ఉన్న సతీష్ ధావన్ అంతరిక్షకేంద్రంలోని మొదటి ప్రయోగ వేదిక నుండి, పిఎస్ఎల్ వి-సీ22ద్వారా అంతరిక్ష కక్ష్యలో ప్రవేశ పెట్టారు.ఉపగ్రహాన్నిరాత్రి 11గంటలకు UTC సమయంలో (23:41 గంటల స్థానిక సమయం) 2013, జూలై 1 న కక్ష్యలో విజయవంతంగా ప్రవేశపెట్టారు. ఈ ఉపగ్రహం జీవిత కాలం 10 సంవత్సరాలు. ఉపగ్రహాన్ని అంతరిక్షంలో భూ సమన్వయ కక్ష్యలో (Geosynchronous) ప్రవేశపెట్టారు.
ఉపగ్రహం బరువు మొత్తం 1425 కిలోలు. ఇంధన రహిత ఉపగ్రహం బరువు 614 కిలోలు. ఉపగ్రహం కొలతలు 1.59 మీX1.5 మీX1.5 మీ. ఉపగ్రహం రెండు వైపుల రెండు సౌరపలకలను అమర్చారు. ఇవి 1660 వ్యాట్ ల విద్యుత్తును ఉత్పత్తి చేస్తాయి. దీనికి 90 అంపియర్ అవర్ సామర్ధ్యమున్న లిథియం-అయాన్ బ్యాటరీని అనుసంధానించారు. ఉపగ్రహం 440 న్యూటను శక్తిగల ద్రవ అపోజి మోటరు (లిక్విడ్ అపోజీ మోటర్) ను, 22 న్యూటను శక్తిగల 12 థ్రస్టరును కలిగి ఉంది.
ఐఆర్‌ఎన్‌ఎస్‌ వ్యవస్థ భూతల, ఆకాశ, సాగరాల్లో దిక్సూచి సేవలందిస్తుంది. ఓడల గమనాన్ని ఎపటికప్పుడు పర్యవేక్షించేందుకు ఉపయోగపడుతుంది. విపత్తుల సమయంలో బాధితులకు సహాయకారిగా పనిచేస్తుంది. భారతదేశం చుట్టూ 1,500 కి.మీ దాకా విస్తరించిన ప్రాంతంలో సేవలందిస్తుంది. ఇప్పటివరకు అమెరికా (జీపీయస్), రష్యా (గ్లోనాస్), ఐరోపా (గెలీలియో), చైనా (బేయ్‌డోవ్) మరియు జపాన్ (క్వాసీజెనిత్) లు మాత్రమే స్వంత నావిగేసన్ వ్యవస్థలను కలిగి ఉన్నాయి. త్వరలో భారతదేశంకూడా వాటి వరుసలో చేరబోతున్నది.
ఈ ఉపగ్రహం రెండురకాల ఉపకరణాల సమూదాయాన్నికలిగిఉన్నది. అందులో ఒకటి దిక్సూచి (navigation payload) సంబంధించింది. రెండవది రేంజింగ్ (ranging) ఉపకరణాలు కలిగి ఉన్నాయి. నావిగేషన్ కు సంబంధించిన ఉపకరణాలు కలిగిన విభాగం ఓడల/నౌకల, విమాన తదితర యానాలకు సంబంధించిన దిక్సూచి సమాచారాన్ని వినియోగదారులకు పంపిణి చేస్తుంది. నావిగేషన్ కు సంబంధించిన ఉపకరణాలు L5- బ్యాండ్ (1176.45MHZ) మరియు S-బ్యాండ్ (2492.028 MHZ) లో పనిచేస్తాయి. నావిగేషన్ కు సంబంధించిన ఉపకరణాలలో అత్యంత కచ్చితమైన సమయాన్ని చూపించు రుబీడియం పరమాణు గడియారం అమర్చబడింది.
రేంజింగ్ ranging) ఉపకరణాలభాగం C-బ్యాండ్ ట్రాన్స్‌పాండరును కల్గి, ఉపగ్రహం యొక్క కచ్చితమైన రేంజి తెలుపుతుంది. ఇదిభూమిపై దిశానిర్దేశం అందించగల ప్రాంత పరిధిని నిర్ధారిస్తుంది. లేజరు రేంజింగుకై కార్నర్ క్యూబ్ రెట్రోరేఫ్లేక్టరును ఐఆర్ఎన్ఎస్ఎస్-1ఈలో పొందుపరచారు.
వెబ్ డిజైన్
వెబ్ డిజైన్ వెబ్‌సైట్‌ల యొక్క ఉత్పత్తి మరియు నిర్వహణలో అనేక వేర్వేరు నైపుణ్యాలు మరియు విభాగాలు కలుపుకుని ఉంటుంది. వెబ్ డిజైన్ యొక్క వివిధ ప్రాంతాలలో వెబ్ గ్రాఫిక్ డిజైన్; ఇంటర్ఫేస్ డిజైన్; ఆథరింగ్, ప్రామాణిక కోడ్ మరియు ప్రొప్రైటరీ సాఫ్ట్వేర్ సహా; యూజర్ ఎక్స్‌పిరియన్స్ డిజైన్; మరియు సెర్చ్ ఇంజిన్ ఆప్టిమైజేషన్ ఉన్నాయి. తరచుగా అనేక వ్యక్తులు కలసి జట్టుగా వెబ్ రూపకల్పన ప్రక్రియ యొక్క వివిధ అంశాలకు చెందిన పనులు చేస్తారు, అయితే కొంతమంది డిజైనర్లు ఎవరికి వాళ్లే డిజైన్ మొత్తాన్ని పూర్తి చేస్తారు. వెబ్ డిజైన్ పాక్షికంగా వెబ్ అభివృద్ధి యొక్క విస్తృత పరిధినందు వెబ్ ఇంజనీరింగ్ ను అధిగమిస్తుంది.
వెబ్ డిజైన్ ఒక స్పష్టమైన ఇటీవలి చరిత్రను కలిగి ఉన్నప్పటికీ, ఇది గ్రాఫిక్ డిజైన్ వంటి ఇతర ప్రాంతాలకు ముడిపడి ఉంటుంది. అయితే వెబ్ డిజైన్ ను ఒక సాంకేతిక దృష్టి కోణం నుండి కూడా చూడవచ్చు. ఇది ప్రజల దైనందిన జీవితాల్లో పెద్ద భాగంగా మారింది. ఇది యానిమేటెడ్ గ్రాఫిక్స్, టైపోగ్రఫీ, నేపథ్య మరియు సంగీతం వివిధ శైలులు లేకుండా ఇంటర్నెట్ ఊహించుట కష్టం.
1989 లో టిమ్ బెర్నర్స్ లీ పని సమయంలో CERN (యురోపియన్ ఆర్గనైజేషన్ ఫర్ న్యూక్లియర్ రీసెర్చ్) వద్ద తర్వాత వరల్డ్ వైడ్ వెబ్ అని ప్రసిద్ధి చెందిన ఒక గ్లోబల్ హైపర్టెక్స్ట్ ప్రాజెక్ట్ ఏర్పాటుకు ప్రతిపాదించారు. 1991 నుంచి 1993 కాలంలో వరల్డ్ వైడ్ వెబ్ పుట్టింది. టెక్స్ట్ మాత్రమే గల పేజీలను ఒక సాధారణ లైన్-మోడ్ బ్రౌజర్ ను ఉపయోగించి చూడగలిగారు. 1993 లో మార్క్ అండర్సెన్ మరియు ఎరిక్ బినా మొజాయిక్ బ్రౌజర్ ను రూపొందించారు.
ననుమాస స్వామి
ననుమాస స్వామి తెలంగాణకు చెందిన కవి, రచయిత. ఇతడు 1952, జనవరి 1న వరంగల్లు జిల్లా, చెన్నారావుపేట గ్రామంలో ఒక వ్యవసాయ కుటుంబంలో జన్మించాడు. ఇతడు ఉస్మానియా విశ్వవిద్యాలయం నుండి తెలుగు మరియు చరిత్రలలో ఎం.ఎ. పట్టాలు పుచ్చుకున్నాడు. మాలపల్లి - గోదాన్ నవలల తులనాత్మక పరిశీలన అనే అంశంపై ఎం.ఫిల్, తెలుగు నవల - అస్పృశ్యతా సమస్య అనే అంశంపై పి.హెచ్.డి చేశాడు. రైల్వేడిగ్రీ కాలేజి, ఎ.వి.కాలేజిలలో అధ్యాపకుడిగా పనిచేశాడు.
ఫిలిం వేగం
ఫిలిం వేగం (ఆంగ్లం: ) లేదా ఐ ఎస్ ఓ వేగం ఒక ఫిలిం లేదా ఇమేజ్ సెన్సర్ యొక్క కాంతిని గుర్తించగలిగే తత్త్వం. ఈ వేగం ఎంత ఎక్కువగా ఉంటే కాంతిని గుర్తించే తత్వం అంతగా పెరుగుతుంది. సెన్సిటోమెట్రీ ఈ వేగాన్ని నిర్ధారించగా, దీనిని కొలవటానికి అనేక కొలమానాలు ఉన్నాయి. అయితే ఈ ప్రమాణాలలో అత్యాధునికమైనవి, ISO ప్రమాణాలు.
ఒకే ప్రతిబింబాన్ని ఒకే రకంగా చిత్రీకరించటానికి రెండు ఫిలింలను వినియోగించినపుడు ఒక దానిపై కాంతిని ఎక్కువ నిడివి పాటు/ఎక్కువ తీవ్రతతో బహిర్గతం చేయవలసి వస్తే ఆ ఫిలిం యొక్క వేగం తక్కువ అని (స్లో ఫిలిం) మరొక ఫిలిం పై కాంతిని తక్కువ నిడివి పాటు/తక్కువ తీవ్రతతో బహిర్గతం చేసినా సరిపోతే ఆ ఫిలిం యొక్క వేగం ఎక్కువ అని (ఫాస్ట్ ఫిలిం) అని సాంకేతిక పరిభాషలో వ్యవహరిస్తారు. ఫిలిం ఫోటోగ్రఫీ అయినా డిజిటల్ ఫోటోగ్రఫీ అయినా కాంతిని గుర్తించే తత్వం పెరిగే కొలదీ, తదనుగుణంగా బహిర్గతం తరుగుతూ వస్తుంది. తత్ఫలితంగా ఛాయాచిత్రం యొక్క నాణ్యత కూడా (ఫిలిం గ్రెయిన్ పెద్దగా రావటం, లేదా నాయిస్ రావటం వంటివి జరగటం మూలాన) తరుగుతూ వస్తుంది.
సబ్స్క్రయిబర్ ఐడెంటిటీ మాడ్యూల్
సబ్స్క్రయిబర్ ఐడెంటిటీ మాడ్యూల్ లేదా సబ్స్క్రయిబర్ ఐడెంటిఫికేషన్ మాడ్యూల్ లేదా సిమ్ (SIM) అనేది ఒక ఇంటిగ్రేటెడ్ సర్క్యూట్ చిప్, ఇది ఇంటర్నేషనల్ మొబైల్ సబ్స్క్రయిబర్ ఐడెంటిఫై (IMSI) సంఖ్య మరియు దాని సంబంధితకీ ని సురక్షితంగా స్టోర్ చెయ్యడానికి ఉద్దేశించబడింది, దీనిని మొబైల్ టెలిఫోనీ పరికరాల (మొబైల్ ఫోన్లు మరియు కంప్యూటర్లు వంటి) చందాదారులను గుర్తించడానికి మరియు ధృవీకరించడానికి ఉపయోగిస్తారు. అనేక సిమ్ కార్డులలో పరిచయాలు నిల్వ చేయడానికి కూడా అవకాశం ఉంది. సిమ్ కార్డులు ఎప్పుడూ జిఎస్ఎమ్ ఫోన్లలో ఉపయోగిస్తారు. సిమ్ కార్డులను ఉపగ్రహ ఫోన్లలో కూడా ఉపయోగిస్తారు. సిమ్‌కార్డులు మొబైల్ ఫోన్లలో వాడేందుకే అయినా మొబైల్ ఫోన్లను వేరు వేరు కంపెనీలు, సిమ్‌కార్డులను వేరువేరు కంపెనీలు తయారు చేసి సరఫరా చేస్తున్నాయి. సిమ్‌కార్డులను తయారు చేసే కంపెనీలలో బిఎస్‌ఎన్‌ఎల్, ఎమ్‌టిఎన్‌ఎల్, ఎయిర్టెల్, టాటా డొకమో, వోడాఫోన్, ఐడియా, యూనినార్, రిలయన్స్ మొదలైనవి ముఖ్యమైనవి.
నా మహారాష్ట్ర యాత్ర
జొన్నలగడ్డ సత్యనారాయణ మూర్తి 1950ల్లో తాను చేసిన మహారాష్ట్ర యాత్రను ఈ గ్రంథంలో యాత్రా సాహిత్యరూపంలో రచించారు. ఈ యాత్రలో భాగంగా శివాజీ, బాజీరావు వంటి మహావీరులకు సంబంధించిన చారిత్రిక ప్రదేశాలు, కోటలు, మహానగరాలు, వివిధ పుణ్యక్షేత్రాలు వంటివి దర్శించి వాటి గురించి గ్రంథంలో పొందుపరిచారు. కాగా ఈ పుస్తకంలో అత్యంత విలువైన భాగం మాత్రం పీఠికలో ఉన్న యాత్రా సాహిత్య వివరాలు. క్రీస్తుకు పూర్వమున్న వివిధ నాగరికతల్లో యాత్రా సాహిత్యం నుంచి మొదలుకొని నిన్నమొన్నటి వరకూ యాత్రా సాహిత్యం రచించిన భ్రమణ కాంక్షాపరుల గురించి ఇందులో వివరించారు. ఈ సమాచారం విజ్ఞానసర్వస్వ దృక్కోణంలో యాత్రా సాహిత్యం తరహా వ్యాసాలకు చాలా విలువైనది. దీని రెండవకూర్పును వావిళ్ల రామస్వామిశాస్త్రులు అండ్ సన్స్ వారు చెన్నపురిలోని వావిళ్ల ప్రెస్ లో 1951 సంవత్సరంలో ముద్రించారు.
కాంగ్రా తేయాకు
కాంగ్రా తేనీరు అనేది హిమాచల్ ప్రదేశ్ రాష్ట్రంలోని  కాంగ్రా జిల్లాకు చెందిన తేనీరు. 19వ శతాబ్ద మంధ్యకాలం నుంచి కాంగ్రా లోయలో బ్లాక్ టీ, గ్రీన్ టీ కూడా ఉత్పత్తి చేస్తున్నారు. 2005 లో కాంగ్రా తేనీరు భౌగోళిక గుర్తింపు హోదాను పొందింది.
19వ శతాబ్ది మధ్యకాలంలో మొట్టమొదటి సారిగా కాంగ్రా ప్రాంతంలో తేయాకు పెంచడం ప్రారంభమైంది. 1848లో సాధ్యాసాధ్యాలు సర్వే చేశాకా, ఆ సర్వే ఫలితంగా తేయాకు తోటలకు ఈ ప్రాంతం అనువుగా ఉంటుందని తేల్చారు. ఈ ప్రాంతమంతటా కమెల్లియా సైనెన్సిస్ అనే చైనీస్ రకం తేయాకు పెంచడం ప్రారంభమైంది. ఈ ప్రయత్నం ఇతర ప్రదేశాల్లో విఫలమైనా పాలంపూర్, ధర్మశాలల్లో మాత్రం విజయవంతం అయింది. 1880ల నాటికి, కాంగ్రా తేయాకు ఇతర ప్రాంతాల కన్నా ఉన్నతమైనదని, విలువైనదని అభిప్రాయం ఏర్పడింది. మధ్య ఆసియా మరియు కాబూల్ వంటి ప్రాంతాల్లోనూ ఈ తేయాకును కొనేవారు. ఐతే, 1905 నాటి కాంగ్రా భూకంపం వేలాదిమంది మరణానికి, ఫాక్టరీల విధ్వంసానికి కారణమైంది, ఈ కారణంగా తప్పనిసరై బ్రిటీష్ వారు తోటలను అమ్ముకుని ఈ ప్రాంతం నుంచి వెళ్ళిపోయారు ఆపైన కొన్ని దశాబ్దాల వరకూ కొత్త యజమానులు కొద్ది మొత్తంలోనే తేయాకు తయారుచేయగలిగారు.
21వ శతాబ్దంలో మరింత తగ్గుముఖం పట్టడంతో, ఈ బ్రాండ్ ఉత్పత్తి పెరుగుదల చెందాలనే లక్ష్యంతో పరిశోధనలు, వ్యవసాయ విధానాలూ రూపొందుతున్నాయి.
కాంగ్రాలో అటు బ్లాక్ టీ, ఇటు గ్రీన్ టీ రెంటినీ పండిస్తున్నా, మొత్తంలో 90శాతం బ్లాక్ టీనే ఉత్పత్తి అవుతోంది. మే 2015 నాటికి, షాపూర్, పాలంపూర్, బైజ్ నాథ్ లలో 5,900 తేయాకు తోటలు 2,312 హెక్టార్లలో 8.99 లక్షల కేజీల వార్షిక ఉత్పత్తితో నెలకొన్నాయి.
కాంగ్రా తేయాకు విశిష్టమైన రంగు, సువాసనకు పేరొందింది. తేయాకు యొక్క విశిష్టమైన లక్షణాలకు ఈ ప్రాంతపు భౌగోళిక స్థితిగతులే కారణమని చెప్తారు. 2005లో చెన్నైలోని పేటెంట్స్, డిజైన్స్ మరియు ట్రేడ్ మార్క్స్ కంట్రోలర్-జనరల్ కార్యాలయం,  జాగ్రఫికల్ ఇండికేషన్స్ ఆఫ్ గూడ్స్ (రిజిస్ట్రేషన్ అండ్ ప్రొటెక్షన్) చట్టం, 1999 ప్రకారం కాంగ్రా తేయాకుకు భౌగోళిక గుర్తింపు టాగ్ ను మంజూరు చేసింది.
జె.బాపురెడ్డి
జె.బాపురెడ్డి కరీంనగర్ జిల్లా, సిరికొండ గ్రామంలో 1936లో జన్మించాడు. ఉస్మానియా విశ్వవిద్యాలయం నుండి అర్థశాస్త్రంలో ఎం.ఎ. పట్టాపొందాడు. ఇండియన్ అడ్మినిస్ట్రేటివ్ సర్వీస్‌లో చేరి మెదక్, వరంగల్లు జిల్లాలకు కలెక్టర్‌గా పనిచేశాడు. ఆంధ్రప్రదేశ్ ముఖ్యమంత్రికి ప్రత్యేక సహాయకుడుగా ఉన్నాడు. భారత పొగాకు బోర్డుకు ఎక్జిక్యూటివ్ డైరెక్టర్‌గా, ధర్మాదాయశాఖకు కమీషనర్‌గా, పరిశ్రమల శాఖ కమీషనర్‌గా, చిన్నమొత్తాల పొదుపు సంస్థ కమీషనర్‌గా, ఆంధ్రప్రదేశ్ పరిశ్రమల అభివృద్ధి కార్పొరేషన్ మేనేజింగ్ డైరెక్టర్‌గా, ఆంధ్రప్రదేశ్ పబ్లిక్ సర్వీస్ కమిషన్ సభ్యుడిగా వివిధ హోదాలలో పనిచేసి పదవీ విరమణ చేశాడు. ఇతడు 37 దేశాలలో పర్యటించి పలు సాహిత్య, సాంస్కృతిక కార్యక్రమాలలో పాలుపంచుకున్నాడు. తెలుగు, ఇంగ్లీషు భాషలలో 38కి పైగా గ్రంథాలను వెలువరించాడు.
బలరామ్ జక్కర్
బకరాం జక్కర్ (1923 ఆగష్టు 23 – 2016 ఫిబ్రవరి 3) భారతదేశ రాజకీయనాయకులు, పార్లమెంటు సభ్యులు మరియు మధ్యప్రదేశ్ గవర్నర్ గా తన సేవలనందించారు.
జక్కర్ పంజాబ్ రాష్ట్రం లోని ఫజిల్కా జిల్లాలో పంకోసి గ్రామంలో ఆగష్టు 23 1923 న జన్మించారు. ఆయన తల్లిదండ్రులు పటోదేవి జక్కర్ మరియు చౌదరి రాజారాం జక్కర్. ఆయన కుమారుడూ సజ్జన్ కుమార్ జక్కర్ పంజాబ్ రాష్ట్ర మాజీ మంత్రిగానూ, చిన్న కుమారుడు సునీల్ జక్కర్ మార్చి 2012 న పంజాబ్ కు ప్రతిపక్ష నాయకునిగా యున్నారు. ఆయన ప్రాథమిక విద్యను గ్రామోథన్ విద్యాపీఠ్ సంగరియాలో స్వామి కేశవానంద జీ వద్ద నేర్చుకున్నారు. ఆయన కేశవానంద జీకు ప్రియమైన శిష్యునిగా ఉండేవారు. ఆయన సంస్కృత భాషలో డిగ్రీని లాహోర్ లోని ఫార్మ క్రిస్టియన్ కళాశాలలో 1945లో చేసారు. ఆయన అంగ్లం, పంజాబీ, ఉర్దూ, సంస్కృతం మరియు హిందీ భాషలలో ప్రావీణ్యత సంపాదించారు.
ఆయన కాంగ్రెస్ పార్టీ అభ్యర్థిగా 1972లో తొలిసారిగా పంజాబ్ అసెంబ్లీకి ఎన్నికయ్యారు. 1977లో ప్రతిపక్ష నేతగా పనిచేశారు. 1980లో ఫిరోజ్ పూర్ స్థానం నుంచి ఎంపీగా గెలుపొంది స్పీకర్ పదవిని అలంకరించారు. 1884లో రెండోసారీ ఎంపీగా గెలిచారు. ఏడు, ఎనిమిదవ లోక్ సభకు స్పీకర్ గా వ్యవహరించిన జక్కర్ అన్నేళ్లు ఆ పదవిలో కొనసాగిన తొలివ్యక్తి. ఆయన 1980 నుండి 1989 వరకు స్పీకర్ గా తన సేవలను అందించారు. ఆయన పార్లమెంటు గ్రంథాలయం, అధ్యయనం, డాక్యుమెంటేషన్ మరియు సమాచార సేవలను పార్లమెంటు సభ్యుల జ్ఞానాన్ని పెంపొందించుట కోసం ప్రవేశ పెట్టారు. ఆయన పార్లమెంటు మ్యూజియాన్ని కూడా స్థాపించారు. ఆయన కామన్‌వెల్త్ పార్లమెంటేరియన్ ఎక్జిక్యూటివ్ ఫోరం నకు ఆసియా నుండి మొదటి చైర్మన్ గా ఎన్నుకోబడ్డారు. ఆయన పి.వి.నరసింహారావు మంత్రివర్గంలో 1991 లో వ్యవసాయ మంత్రిగా ఉన్నారు. ఆయన 2004 జూన్ 30 నుండి 2009 మే 30 వరకు మధ్యప్రదేశ్ రాష్ట్ర గవర్నర్ గా ఉన్నారు.
ఆయన భారత కృషక్ సమాజ్ కు జీవితకాల అధ్యక్షునిగా ఉన్నారు. ఆయన జలియన్‌వాలా మెమోరియల్ ట్రస్టు మేనేజిమెంటు కమిటీకు అధ్యక్షునిగా ఉన్నారు. ఆయన "పీపుల్, పార్లమెంటు మరియు అడ్మినిస్ట్రేషన్" అనే పుస్తకాన్ని రచించారు. ఆయన వ్యవసాయోత్పత్తి పెంచుటకు శాస్త్రీయ విధానాలను పరిచయం చేసారు. భారత రాష్ట్రపతి ఆయనను "ఉద్యాన్ పండిట్" అవార్డును 1975 లో ఆయన హార్టీకల్చర్ కు చేసిన సేవలకు గానూ యిచ్చారు. హర్యానా వ్యవసాయ విశ్వవిద్యాలయం,హిసార్ మరియు గురుకుల్ కాంగ్రీ విశ్వవిద్యాలయం, హరిద్వార్ లు ఆయనకు డాక్టర్ ఆఫ్ సైన్స్ మరియు "విద్యా మార్తాండ" అనే గౌరవ డిగ్రీలను ప్రదానం చేసాయి.